Izrael i Pojas Gaze bombardovali su se skoro dve nedelje, predsednik Haitija je ubijen, milijarderi su putovali u svemir, a Nemačka je dobila novog kancelara\nAP Photo/Hatem Moussa/Patrick Semansky/Noah Berger/Zabi Karimi/Michael Clubb\nDa posle mirne 2020. godine sledi burnih 12 meseci bilo je jasno već prve nedelje 2021. Već 6. dana svet je brujao o napadu na Kapitol, a onda su usledili državni udari, bombardovanja, sastanci bez zaključaka i razna previranja na svim nivoima. Izrael i Pojas Gaze bombardovali su se skoro dve nedelje, predsednik Haitija je ubijen, milijarderi su putovali u svemir, a Nemačka je dobila novog kancelara. Posebno dramtično bilo je u Avganistanu, gde su talibani preuzeli vlast usred povlačenja Amerikanaca, i u Belorusiji, na granici sa Poljskom, koja se neljudski ponela prema migrantima koji su želeli da uđu u nju kako bi doprli do Nemačke.\nNekoliko hiljada demonstranata, pristalica Donalda Trampa, uputilo se 6. januara 2021. godine u prestonici SAD, Vašington, kako bi se okupili ispred Kapitola i protestovali zbog rezultata izbora 2020, za koje su tvrdili da su namešteni.\nCilj im je bio da spreče zvanično saopštenje Kongresa da je Džozef Bajden pobedio na njima, a zahtevali su i da potpredsednik Majk Pens poništi odluku o Bajdenovoj pobedi.\nPrevodilac otkriva: Sadam se nije krio u bunkeru, to je laž!\nI dalje aktuelni predsednik Donald Tramp obratio se oko podneva javnosti, upućujući na neregularnosti izbora, a neposredno pred završetak govora grupa ljudi je probila policijske barikade i upala u Kapitol sukobljavajući se sa policijom i izazivajući nemire i tuče. Pet osoba je preminulo, a oko 140 je povređeno u haosu koji je nastao.\nKompleks Kapitola je zaključan, a poslanici i osoblje su evakuisani, dok su izgrednici napali policajce, vandalizirali imovinu i zauzeli zgradu na nekoliko sati. Pobunjenici su zauzeli praznu senatsku komoru, dok su federalni službenici za sprovođenje zakona branili evakuisani sprat Doma. U sedištu Demokratskog nacionalnog komiteta i Republičkog nacionalnog komiteta pronađene su cevne bombe, a molotovljevi kokteli su otkriveni u vozilu u blizini Kapitola.\nTramp je odbijao da pošalje Nacionalnu gardu da zasutavi rulju, a kasnije tog dana, u snimku na Tviteru, ponovo je potvrdio da su izbori bili „pokradeni“, ali je poručio svojim pristalicama da „odu kući u miru“.\nDržavni udar u Mjanmaru počeo je ujutro 1. februara 2021, kada je demokratski izabrane članove vladajuće stranke, Nacionalne lige za demokratiju (NLD), svrgnula s vlasti Vojska Mjanmara. Vršilac dužnosti predsednika Mjin Šve proglasio je jednogodišnje vanredno stanje i proglasio da upravljanje državom na sebe preuzima vrhovni komandant Min Aun Hlajn.\nRezultati opštih izbora održanih u novembru 2020. proglašeni su nevažećim i saopšteno je da će naredni izbori biti održani po završetku vanrednog stanja. Državni udar odigrao se dan pre nego što je članovi parlamenta Mjanmara trebalo da polože zakletvu, a predsednik Vin Mjin i državna savetnica Aung San Su Ći su privedeni, zajedno sa ministrima, njihovim zamenicima i članovima parlamenta.\nAung San Su Ći; AP Photo/Peter Dejong, File\nVin Mjin je dva dana kasnije optužen za kršenje smernica tokom kampanje i uvođenje ograničenja zbog pandemije kovida 19 koja nisu u skladu sa članom 25 Zakona o upravljanju prirodnim katastrofama. Aung San Su Ći je optužena za kršenje zakona o hitnim slučajevima u borbi protiv kovida 19 i za ilegalni uvoz i upotrebu radio i komunikacionih uređaja, posebno šest ICOM uređaja iz njenog bezbednosnog tima i voki-tokija, koji su zabranjeni u Mjanmaru i za koje je pre kupovine potrebno odobrenje od vojnih vlasti. Oboma je prvobitno određen dvonedeljni pritvor. Aung San Su Ći je 16. februara dobila dodatnu krivičnu prijavu za kršenje Nacionalnog zakona o katastrofama, dve dodatne optužbe za kršenje zakona o komunikacijama i nameru izazivanja javnih nemira 1. marta i još jednu za kršenje zakona o službenoj tajni 1. aprila.\nGrađani su odmah izašli na ulice tražeći oslobađanje Aung San Su Ći i drugih demokratski izabranih predstavnika naroda, ali je vojska bila nemilosrdna pokušavajući da uguši nemire. Od 12. aprila 2021. godine najmanje 707 civila, uključujući decu, ubile su vojne ili policijske snaga, dok je najmanje 3.070 ljudi je pritvoreno. Tri istaknuta člana NLD su takođe umrla dok su bili u policijskom pritvoru u martu 2021. godine.\nPrvobitna četvorogodišnja zatvorka kazna određena pritvorenoj državnoj savetnici smanjena je u decembru na dve godine odlukom vlade koju je imenovala vojska. Predsednik Vin Mjin osuđen je na četiri godine zatvora, navodi se u izveštaju državne televizije. Oboje će služiti kazne na mestima gde su trenutno pritvoreni, koja nisu otkrivena, što sugeriše da neće biti poslati u regularni zatvor.\nNemiri na Bliskom istoku\nNakon nemira kod džamije Al Aksa, sukob između Izraelaca i Palestinaca kulminirao je i prerastao u jedanaestodnevno bombardovanje. Sve je počelo 6. maja, kada su Palestinci započeli proteste u istočnom Jerusalimu zbog očekivane odluke Vrhovnog suda Izraela o deložaciji šest palestinskih porodica u Šeik Džari. Prema međunarodnom pravu, ovo područje, koje je efektivno pripojio Izrael, deo je okupiranih palestinskih teritorija, ali Izrael tamo primenjuje svoje zakone. Narednog dana, prema izraelskom Kanalu 12, Palestinci su bacili kamenje na izraelske policijske snage, koje su zatim upali u kompleks džamije Al Aksa koristeći suzavac, gumene metke i šok-bombe. Kriza je izazvala proteste širom sveta.\nNasilje se na stavilo 8. maja, na muslimanski praznik, i 9. 10. maja, na izraelski nacionalni praznik, Dan Jerusalima. Do sukoba je došlo uoči planiranog marša za Dan Jerusalima, zvanog Ples zastava, koji su organizovali jevrejski nacionalisti i koji je kasnije otkazan. Povređeno je više od 600 ljudi, uglavnom Palestinaca, što je izazvalo međunarodnu osudu.\nPopodne 10. maja Hamas je dao Izraelu ultimatum da povuče snage bezbednosti iz kompleksa Šeik Džare do 18 časova, a kada do tog vremena odgovor nije stigao, i Hamas i Islamski džihadistički pokret iz Palestine lansirali su rakete na Izrael, od kojih su neke pogodile stambene zgrade i školu. Tada je Izrael počeo kampanju vazdušnih udara na Gazu. Do 16. maja, oko 950 ciljanih zgrada je srušeno, potpuno ili delimično, a pogođen je izbeglički kamp Al Šati.\nPored toga, najmanje 19 medicinskih ustanova je oštećeno ili uništeno u izraelskom bombardovanju. Do 17. maja Ujedinjene nacije su procenile da su izraelski vazdušni napadi uništili 94 zgrade u Gazi, uključujući 461 stambenu i komercijalnu jedinicu, uključujući stambene kancelarije Asošijejted presa i Al Džazire.\nTokom skoro dvonedeljnog bombardovanja stradalo je najmanje 256 Palestinaca, uključujući 66 dece. Ministarstvo zdravlja Gaze izvestilo je da je više od 1.900 Palestinaca povređeno. Hamas je lansirao 4.360 raketa i minobacačkih bombi na izraelske ruralne zajednice i gradove, uključujući Tel Aviv i njegove satelite. Ubili su 12 ljudi – jednog izraelskog vojnika i 11 civila, uključujući ženu i dete, dok je više od 200 osoba povređeno.\nDugonajavljivani sastanak predsednika Sjedinjenih Američkih Država i Rusije, Džozefa Bajdena i Vladimira Putina, održan je 16. juna u Ženevi. Iako su razmenjivali optužbe nedeljama unazad, prijateljski su se pozdravili prilikom susreta, da bi se zatim povukli u biblioteku vile iz 18. veka, gde su jedno vreme vodili razgovore u prisustvu državnog sekretara SAD Entonija Blinkena i ministra spoljnih poslova Rusije Sergeja Lavrova, da bi zatim pričali u četiri oka o brojnim temama - o bilateralnim vezama, problemima vezanim za stratešku nuklearnu stabilnost, navodnom ruskom uplitanju u izbore, hakovanju i drugim pitanjima, uključujući saradnju u borbi protiv kovida 19 i regionalne sukobe.\nIako su neprijateljske izjave oslabile u danima posle samita, već sledećeg meseca usledile su nove optužbe i uzajamne sankcije, pa su politički analitičari i obični posmatrači zaključili da ovaj pompezni sastanak nije doprineo poboljšanju odnosa.\nMilijarder Ričard Brenson poleteo je 11. jula u svemir na prvom probnom turističkom letu svoje kompanije “Virdžin galaktik”. Pored njega u letelici “VSS juniti” je još pet članova posade, a njihov let trajao je 90 minuta. Avion nosač poleteo je sa piste kosmodroma u Novom Meksiku i ispustio “Juniti” sa visine od 15 kilometara, nakon čega su se upalili raketni motori koji su letelicu preneli preko 80 km visine, koju Sjedinjene Američke Države i NASA smatraju granicom svemira. Tom prilikom izjavio je da "želi da omogućim stotinama hiljada drugih ljudi tokom sledećih 100 godina da mogu da odu u svemir", čime je otkrio da je ozbiljan kada je svemirski turizam u pitanju.\nDžef Bezos, tada najbogatiji čovek na svetu, poleteo je u svemir sa tri saputnika u utorak, 20. jula. Let je trajao 11 minuta i prošao je bez ikakvih problema. Sistem svemirske letelice “Nju Šepard”, odnosno rakete koja nosi kapsulu do ivice svemira, izveo je do tada više od 10 uspešnih probnih letova bez putnika. Raketa i kapsula su dizajnirane tako da mogu da odvezu šest putnika na visinu iznad 100 kilometara i da ih vrate na Zemlju. Datum leta izabran je jer se poklapa sa obeležavanjem 52. godišnjice od sletanja misije “Apolo 11” na površinu Meseca.\nUbistvo predsednika Haitija\nPredsednik Haitija Žovenelj Moiz ubijen je 7. jula usred noći u svojoj rezidenciji. Ubrzo su svi počeli da se interesuju za političke turbulencije tokom njegove vladavine, a pojavila se i vest da je i njegova supruga Martin podlegla povredama, ali se kasnije ispostavilo da su te informacije netačne, a javnost je obaveštena da je ona u kritičnom stanju prebačena u bolnicu u SAD.\nU Haitiju je proglašeno opsadno stanje, a dan posle ubistva pojavio se i snimak počinilaca koji je nastao dok su bili ispred Moizove rezidencije, neposredno pre napada. Neki od osumnjičenih za atentat su ubijeni, dok su drugi uhapšeni. Kasnije je ustanovljeno da je jedinicu komandosa koja je ubila predsednika činilo 26 Kolumbijaca i dvojica Amerikanaca poreklom sa Haitija.\nUstanovljeno je da je jedan od uhapšenih Amerikanaca poreklom s Haitija bio saradnik američke Agencije za borbu protiv narkotika, a otkriveno je i da su mnogi Kolumbijci znali da se sprema Moizovo ubistvo. Do danas nije rasvetljeno ko je glavni organizator atentata. U decembru 2021, "Njujork Tajms" izvestio je da bi Moizovo ubistvo moglo biti povezano sa njegovim naporima da obuzda trgovinu narkoticima i planovima da se javno razotkriju visoki haićanski zvaničnici umešani u trgovinu drogom u ovoj zemlji.\nAvganistan u agoniji\nPosle dve decenije na tlu Avganistana savezničke trupe predvođene Sjedinjenim Američkim Država povukle su se iz ove zemlje. Evakuacija je protekla prilično dramatično jer su talibani dve nedelje pre roka, posle višenedeljnog neometanog napredovanja ka prestonici i zauzimanja jedne po jedne oblasti, uspeli da zauzmu Kabul i preuzmu vlast nad celom državom.\nIlustracija, Spanish Defence Ministry via AP\nLjudi su tada panično pohrili na aerodrom u Kabulu, očekujući da će ih Amerikanci i njihovi saveznici povesti avionima sa sobom, kao što je obećano, ali na kraju nije bilo mesta za sve njih. Očajni građani peli su se na avione, vezivali se za njih i ginuli u letu, dok su mnogi koji su pomagali okupatorima ostavljeni na milost i nemilost talibanima, koji su veoma brzo formirali vladu i uspostavili strogi šerijatski zakon. Ceo svet se obrušio na Ameriku, koja je veoma nespretno sprovela evakuaciju i koja se za dva teroristička napada bombaša samoubica na kabulskom aerodromu umesto pripadnicima Islamske države osvetila grupi civila koji nisu bili povezani sa terorističkim aktom.\nOdlazak Angele Merkel sa vlasti posle 16 godina na mestu nemačkog kancelara učinio je ovogodišnje parlamentarne izbore u Nemačkoj zanimljivijim nego inače. Ispred njene stranke za kancelara bio je kandidovan Armin Lašet, koji se pokazao kao nejak protivnik Olafu Šolcu, socijaldemokrati koji je osvojio veći broj glasova i uspeo da dogovori koaliciju sa Zelenima i Strankom slobodnih demokrata.\nAP Photo/Guglielmo Mangiapane,Pool\nŠolc je postao kancelar, lider Zelenih Robert Habek vicekancelar i ministar ekonomije i klimatskih akcija, liderka Zelenih ministarka spoljnih poslova, a šef Stranke slobodnih demokrata dobio je dugo željeno ministarstvo finansija. Stranka Angele Merkel otišla je u poziciju, a nova vlada Nemačke izgradila je jasan plan sa ciljevima koje želi da ostvari tokom četvorogodišnjeg mandata.\nMigrantska kriza na poljsko-beloruskoj granici, koja je dovela do višednevnih napetosti između ove dve zemlje, uzburkala je celu Evropu. Beloruski lider Aleksandar Lukašenko pomogao je izbeglicama da dođu do granice sa Poljskom, koja nije želela da ih primi u Evropsku uniju, pa su vojnici koji su čuvali granične prelaze bili i agresivni prema nesrećnim ljudima koji su tražili bolji život. Bacali su dimne bombe na njih, prskali ih iz vodenih topova i pretili Belorusiji.\nSa druge strane, Lukašenko se pokazao kao dobar domaćin. Obezbedio je smeštaj i hranu migrantima, posetio ih i obećao da će dobiti sve što im je potrebno, a čak im je podelio i vakcine protiv koronavirusa usred pretnji Zapada da će njegovoj zemlji uvesti sankcije.\nEvropska unija nije jedina koja se loše ponela prema migrantima. I Sjedinjene Američke Države borile su se na sve načine da spreče ulazak izbeglica iz Haitija da uđu u njihovu zemlju, pa su ih granični policajci čak i jurili na konjima koristeći bičeve na napaćenom narodu.\nDa su klimatske promene uzele maha naročito je bilo primetno ove godine, kada su se sve vremenske nepogode pokazale kao znatno jače nego ranijih godina. Ekstremni toplotni talas pogodio je sredinom juna Ameriku, Kanadu i Evropu, koja se posle toplog talasa suočila sa nepogodama u kojima su život izgubile desetine ljudi. Tornado je protutnjao kroz Poljsku i Češku, a vrućine su se nastavile i u julu. Poažeri su buknuli na grčkom ostrvu Kefaloniji, na Kritu, u Sjedinjenim Američkim Državama, Kanadi i u Rusiji. Za to vreme zapad Evropse borio se sa poplavama, koje su posebno jako pogodile Belgiju i Nemačku, u kojoj je stradalo više od 100 ljudi, a bilo je napeto i u Holandiji. I centralna Kina borila se sa strašnim poplavama, a obilne kiše nisu zabišle ni Tursku. U isto vreme u Rusiji i SAD su divljali požari.\nVatra je krajem avgusta buknula i u Grčkoj i u Albaniji, a onda je planulo i u Turskoj. Posebno napeto je bilo u Antaliji, iz koje su turisti hitno evakuisani. Velike poplave pogodile su u to vreme London, Lombardiju i Indiju, u Italiji je padao ogroman grad, a u Brazilu je pao sneg. U Turskoj i Grčkoj u avgustu je gorelo na nekoliko lokacija, a posebno dramatično bilo je na ostrvu Evija, dok je u Alžiru vatrena stihija usmrtila nekoliko desetina ljudi. U Tunisu je izmereno 49 stepeni Celzijusovih, a toplotni talas “preselio” se i u Evropu, u kojoj je najviša temperatura, 48,8 stepeni Celzijusovih, zabeležena u Italiji, u mestu Floridija, koje se nalazi u pokrajini Sirakuza na Siciliji.\nNevreme je pogodilo Austriju dok je u Atini i Kaliforniji gorelo, a uragan Grejs pogodio je obalu Meksičkog zaliva sredinom avgusta. Zemljotres koji je pogodio Haiti odneo je više od 2.200 života, a nakon njega usledio je tropski ciklon. Tropska oluja Henri izazvala je poplave na severoistoku Sjedinjenih Američkih Država, a više od 140.000 domova je ostalo bez struje, a u Venecuelni je u poplavama stradalo više od 20 ljudi. Uragan Ida napravio je u septembru haos u Luizijani, a u Njujorku je došlo do kolapsa zbog jakog nevremena.\nEvropa je ove godine zabeležila najtoplije leto do sada, a vulkan Kumbre Vijeha na španskom ostrvu La Palma divljao je duže od 100 dana. Snažni zemljotresi pogodili su u oktobru Iran, Pakistan i Japan. Sredinom istog meseca obilne kiše poplavile su Eviju, Atinu, Solun, Kinu i Filipine, dok je jak zemljotres prodrmao Krit. Veliko nevreme pogodilo je krajem meseca Siciliju, a početkom decembra više od 24 tornada protutnjala su kroz nekoliko saveznih država Amerike - Arkanzas, Ilinois, Kentaki, Misuri i Tenesi. U kentakiju je bilo posebno dramatično, stradalo je više od 100 ljudi, a potresne priče preživelih obišle su svet.\ndešavanja u svetu pregled godine dešavanja u svetu 2021. Avganistan Kapitol Hil Izrael Pojas Gaze mjanmar Vladimir Putin Džozef Bajden Džef Bezos Žovenelj Moiz Ričard Brenson Nemačka izbori u Nemačkoj 2021. Angela Merkel Olaf Šolc migrantska kriza Belorusija protesti Obavezna vakcinacija Koronavirus nepogode Poplave požari Poljska\nLepa vest za turiste: U Nemačku bez kovid papirologije i dokaza\nPutin se zalaže za izgradnju "Unije država": Savez Rusije i Belorusije jača mirno i bez žurbe\nNišta bez Angele Merkel: Ukrajinski ambasador priželjkuje da ona posreduje u pregovorima s Putinom\nIntervju predsednika Vučića za nemačke medije pred susret sa Olafom Šolcom


Još jedan plan Borisa Tadića - Marko Matić - Peščanik\nJoš jedan plan Borisa Tadića\nBivši predsednik Srbije i protivustavni kandidat Demokratske stranke za treći predsednički mandat Boris Tadić izneo je svoj jubilarni peti predsednički plan u pet tačaka, čiji je zamišljeni cilj “stvaranje ekonomski razvijene Srbije koja će u roku od pet godina završiti pregovore o članstvu u EU”.\nTadić je, govoreći na 13. forumu menadžera u Beogradu, istakao da će se Srbija u narednih pet godina naći pred velikim izazovima i da zato na njenom čelu mora da bude osoba koja ima jasnu strategiju razvoja do 2017. S obzirom da je on već detaljno razradio plan razvoja Srbije do 2020. i još realističniji plan pristupanja Evropskoj uniji do kraja 2014. godine, više je nego jasno da je on najidealniji mogući kandidat za enterijer predsedničkog kabineta, skrojen tačno po meri predsedničke fotelje i pratećih saksija na Andrićevom vencu.\nPrva tačka Boldrikovog, najlukavijeg do sada, predsedničkog plana odnosi se upravo na proces evrointegracija, i predviđa da pregovori o članstvu počnu do kraja 2012. godine (predizbornim planom iz 2008. bilo predviđeno do kraja 2010. godine), i da se, kao u slučaju Slovačke, završe za pet godina, što je i period u kojem treba da bude izvršen proces reformi u svim oblastima društva (Hrvatskoj koja je duplo brže dobila kandidaturu, za okončanje pregovora trebalo je punih sedam godina).\nDruga tačka plana je ekonomski razvoj baziran na poljoprivredi, industrijalizaciji i stranim investicijama, a pre svega na izvozu. Reč je inače o pokazateljima koji su se svi odreda sunovratili u periodu vladavine Borisa Tadića i njegove korumpirane Demokratske stranke.\nIzraženo proizvoljnim i ničim utemeljenim brojkama iz Tadićevog predizbornog pamflet plana, Srbija bi za pet godina trebalo da “duplira učešće izvoza u bruto domaćem proizvodu, a izvozni potencijal biće povećan ulaganjem u poljoprivredu i standardizaciju proizvodnje, kao i privlačenjem stranih investicija”. O stanju srpske ekonomije možda najbolje svedoče činjenice da je US Steel krajem prošle godine glavom bez obzira pobegao iz smederevske Železare, a statistike govore da je industrijska proizvodnja u februaru (nakon odlaska kompanije US Steel) zabeležila pad u rangu onih iz perioda sankcija 1992. i bombardovanja 1999. godine. Za razliku od sankcija i bombardovanja, najnovija elementarna nepogoda koja je zadesila Srbiju oličena je u Borisu Tadiću i pratećim elementima.\nKao treća tačka Tadićevog plana i jedan od elemenata ekonomskog oporavka Srbije pomenuto je ulaganje u obrazovanje čiji bi projektovani rezultat trebalo da bude udvostručavanje broja visokoobrazovanih za pet godina.\n“Obrazovanje je pretpostavka razvoja, naš cilj je šest odsto BDP za obrazovanje, i mora se dramatično povećati procenat visokoobrazovanih i pospešivati mladi da upisuju fakultete koji su upotrebljivi sa stanovišta ekonomskog razvoja” rekao je Tadić govoreći o odlivu mozgova, najuspešnijem izvoznom resursu Srbije. Da podsetimo, u vreme vladavine kreatora najnovijeg plana za jednokratnu upotrebu izdvajanja za nauku i obrazovanje nisu prelazila jedan procenat BDP.\n“Obrazovanje, prema planu, ne sme da bude privilegija bogatih nego da bude dostupno svima, a to će biti moguće ostvariti povećavanjem mreže obrazovnih ustanova i subvencionisanjem obrazovanja siromašnih, ali i talentovanih i uspešnih”, objasnio je vanredno talentovani Tadić.\nČetvrta tačka čudovišnog plana podrazumeva “završetak borbe protiv organizovanog kriminala i sprovođenje sistemskih mera za iskorenjivanje korupcije, koja podazumeva da sve afere i pravni postupci iz prošlosti budu rešeni, kao i da proces vlasničke transformacije bude okončan i da sve privatizacije budu ispitane do 2017”. Da je imao bar trećinu odlučnosti kojom se sada u predizborne dane razmeće, Tadićevo pravosuđe bi do sada rešilo bar polovinu spornih privatizacija. Zanimljivo je da je pravdajući dosadašnje nepostupanje po pritužbama oko spornih privatizacija Tadić pravdao neobaveštenošću i nemogućnošću da sa mesta predsednika utiče na rad pravosuđa. Kako je onda on, tako ograničenih ovlašćenja, pobedio organizovani kriminal i kako će sa istim tim ograničenjima rešiti probleme visoke korupcije, zdravom razumu je teško dokučiti.\nKao šlag na zaleđenoj torti, u petoj tački Tadić je naveo rešavanje “zamrznutog konflikta na Kosovu u saradnji sa međunarodnom zajednicom”.\n“Sa ovako koncipiranim odnosom prema Kosovu ne možemo dalje i zato sam predložio plan u četiri tačke, koji ne podrazumeva ni podelu ni priznanje” poručio je Tadić. Zanimljivo je da je Tadić nebrojeno puta do sada ponavljao, čak i izbore dobijao tvrdnjama da je do sada koncipiranim odnosom prema Kosovu oličenom u formuli “I Kosovo i Evropa” jedina moguća i jedina ispravna politika. Tome treba dodati i to da je plan u četiri tačke naišao na hladan prijem u zapadnim prestonicama i prećutno već odbačen.\nAutističnom zanesenošću, Tadić je to podsetio da to već odbačeno štivo podrazumeva specijalni status za sever Kosova, specijalni status za srpske crkve i manastire, široku lokalnu samoupravu i posebne bezbednosne garancije za Srbe južno od Ibra i rešavanje pitanja oduzete srpske privatne i državne imovine.\nSumirajući spisak lepih želja koje do sada nije bio sposoban da ostvari Tadić je naveo da njegov plan nad planovima podrazumeva “ekonomski razvijenu Srbiju u EU, da ona postane ponosna zemlja koja na temeljima kredibilnog plana, mirnim putem brani svoje legitimne nacionalne interese na Kosovu, kao i sigurna zemlja koja svakom svom građaninu daje podjednake šanse, država mladih i obrazovanih ljudi koja se razvija zahvaljujući ulaganju u obrazovanje i visoke tehnologije”.\n“Možemo da postignemo mnogo u vremenu ispred nas, ponekad ovaj plan liči na nemoguću misiju, ali uveren sam da možemo da postignemo značajne rezultate” zaključio je veseli Tadić, još uvek ubeđen da je kriza šansa, da se do EU može stići prečicama i da sa zemljama koje priznaju nezavisnost Kosova može iznova pregovarati o statusu te države. Vaistinu kompetentnost i vizija bez premca!


Halloween Terror - RUR Esports\nBlizzard kaže da vrane ne znače ništa\nIgrači i istražitelji tragova koje Blizzard ostavlja povodom novog heroja, gledaju na pogrešnu stranu u novom “Halloween Terror” dodatku. Igrači Overwatcha su na ivici nerava istražujući potencijalne tragove koje Blizzard ostavlja povodom sledećeg heroja, kao i drugih delova priče i…\nNoć Veštica stigla u Overwatch\nKako i dolikuje, ovaj praznik je ispraćen i u pucačini kompanije Blizzard. Vreme je došlo i za Noć Veštica. Blizzard je odlučio da ovaj praznik isprati novim specijalnim događajem u svojoj popularnoj timskoj pucačini Overwatch. U okviru “Halloween Terror” događaja,…


Na 1 ugovor zaključen po zakonu, 46 bez njegove primene - ToplicaPress\nUpozorenja Topličkog centra za demokratiju i ljudska prava da će pojedine odredbe novog Zakona o javnim nabavkama dovesti do situacije da će njegova primena predstavljati izuzetak, a izuzeci od primene zakona postati pravilo, pokazala su se kao više nego opravdana. Prema podacima iz Godišnjeg izveštaja Kancelarije za javne nabavke u 2020. godini, u prvih 6 meseci primene novog zakona, u periodu od 1. jula do 31. decembra 2020. godine, zaključen je 10.741 ugovor.\nU istom periodu realizovano je 495.719 nabavki izuzetih od primene Zakona o javnim nabavkama. Dakle, na svaki ugovor zaključen po zakonu, sklopljeno je čak 46 ugovora bez njegove primene!\nPoređenja radi, u prvih 6 meseci iste, 2020. godine, kada je primenjivan stari Zakon o javnim nabavkama, uz primenu njegovih odredaba zaključen je 124.281 ugovor, a uz primenu pravila o izuzecima sklopljeno je 285.219 ugovora. Na 1 ugovor o javnoj nabavci zaključen po zakonu, u tom periodu je sklapano 2,3 mimo njegove primene.\nOvaj katastrofalan trend, koji je doveo do toga da se odnos 1 prema 2,3 u korist neprimenjivanja odredaba Zakona o javnim nabavkama za samo 6 meseci pretvori u 1 prema 46 ukazuje na svu apsurdnost nekih od ključnih odredaba zakona, ali i nameru onih koji su kreirali nova rešenja da obesmisle procedure, proteraju konkurenciju iz državnih poslova i javne nabavke u potpunosti pretvore u zonu direktnog dogovora javnih funkcionera i njihovih biznis partnera – rekao je Dragan Dobrašinović, predsednik Topličkog centra za demokratiju i ljudska prava.\nUporedo sa bujanjem ugovora koji se sklapaju bez primene zakona, očigledan je i drastičan pad broja ugovora o javnim nabavkama u prvih 6 meseci 2021. u odnosu na prvih 6 meseci 2020. godine. Tako se od više od 124 hiljade iz prvih šest meseci prethodne, došlo do jedva nešto preko 20 hiljada postupaka, dakle 6 puta manje.\nJavne nabavke, kao što je Toplički centar za demokratiju i ljudska prava blagovremeno upozoravao, postaju raritet koji će, ukoliko se trendovi nastave, a zahvaljujući volji vrha vlasti to neće biti dovedeno u pitanje, postati deo srpske političko-ekonomske arheologije. Rešenja kreirana u korist političko-poslovne oligarhije mogu služiti samo interesima političko-poslovne oligarhije, a nikako interesima građana Srbije o čijem se trošku odvija izobličenje i izopačenje sistema javnih nabavki u nestajanju – ističe Dobrašinović.\nBlokada puta kod Kuršumlije u znak podrške radnicima „Simpo-Šik“-a održana bez radnika


TotalCar.rs » Za novu saobraćajnu – iz svog džepa\nDozvola, novo, Srbija\n2 komentara 6459 pregleda\nVeć smo pisali o tome da će vlasnici automobila kojima u saobraćajnim dozvolama nije upisan podatak o maksimalnoj dozvoljenoj masi vozila morati, zbog administrativne greške, da izvade novu dozvolu. Uz to, trošak, od 1.200 dinara, koliko košta novi dokument, ponovo će platiti iz svog džepa.\nOvaj propust dogodio se na dokumentima vozača koji su među prvim dobili nove saobraćajne dozvole, u januara 2011. godine, i kojima ovih dana ističe registracija vozila.\n“U MUP-u su mi rekli da nije upisan podatak o maksimalnoj dozvoljenoj težini i da zbog toga mora da se štampa nova dozvola”, kaže on, a što znači i nove uplate zavodu za izradu novčanica i MUP-u, u ukupnom iznosu od 1.200 dinara.\nKakva država takav i zakon……..\nBio bi iznenadjen da nema nekog propusta na našu štetu\nPolicija zaplenila test vozila


Katarza - Vaš psiholog\nKatraza je izražavanje neizraženih, potisnutih osećanja bez svesti o uzrocima i misaonoj komponenti koja je u osnovi osećanja koja se izražavaju. Izražavanje i pražnjenje neizraženih osećanja i nagomilane tenzije dovodi samo do trenutnog olakšanja i privremenog rasterećenja psihofizičke napetosti. Primer katarze je osoba koja kada popije, ponaša se agresivno, lomi stolice, viče i sl. Usled kozumiranja alkohola osobi popušta kontrola i dolazi do pražnjenja besa. Neposredno nakon pražnjenja osoba oseća da se rasteretila ali kasnije može imati osećanje krivice zbog svog ponašanja. Ako osoba stekne naviku da svoj bes prazni na taj način, ta vrsta ponašanja može postati ustaljena (zbog nagrade koja prati ovu vrstu ponašanja – osećaj olakšanja i popuštanja tenzije) što može voditi u brojne druge probleme.\nDa li je katarza korisna?\nIzražavanje zdravih osećanja (kao što su: tuga, kajanje, nezadovoljstvo, ljutnja, razočaranje itd) je korisno dok izražavanje nezdravih osećanja (kao što su: anksioznost, bes, mržnja, bespomoćnost, očajanje, stid, osećanje krivice itd) nije korisno i čak šta više može voditi jačanju i učvršćivanju tih osećanja. Cilj svake terapije jeste redukovanje nezdravih osećanja a ne njihovo jačanje. Na primer: izražavanje besa, vodi učvršćivanju iracionalnih uverenja kojima osoba stvara bes (prema sebi ili drugima) što otežava dalju promenu.\nOsmišljavanje umesto pražnjenja\nDa bi neko prestao da bude rob katarze i prestao da nekontrolisano prazni svoja osećanja (što predstavlja štetno i socijalno nepoženo ponašanje) potrebno je da osoba nauči da misli i verbalizuje svoja osećanja. Misaona obrada afekta je neophodna da bi se izražavanje kanalisalo i da bi se osećanja mogla menjati i kontrolisati na zreo način. Takođe, svesno izražavanje osećanja podrazumeva znanje o tome šta i zašto nešto osećamo i podrazumeva preuzimanje odgovornosti za sopstvena osećanja i postupke.\nLjudi koji su skloni nekontrolisanom paržnjenju besa, pravdaju takvo svoje ponašanje gubitkom kontrole i kažu da su nešto počinili u afektu. Ali ljudi u afektu ne čine ništa što inače ne bi činili, obuzetost afektom ne može učiniti da osoba počini nešto što je poptuno u suprotnosti sa njegovim/njenim sistemom vrednosti. Pre nego što osobu obuzme afekat (intenzivno osećanje), osoba mora doneti svesnu odluku o tome da će se prepustiti tom osećanju i kako će postupiti kada dozvoli sebi da doživi to osećanje (da li će reagovati u skladu sa tim osećanjem ili će se uzdržati od svoje reakcije). Osobe koje su sklone izlivima besa, imaju problem sa kontrolom impulsa i odlaganjem reakcija jer nisu nikada ni naučile da svoje reakcije kontrolišu ili su često bile potkrepljivane za pražnjenje i nekontrolisano izražavanje besa i drugih osećanja. Terapijski rad sa osobama koje imaju ovaj problem je fokusiran na sticanje kontrole, učenju socijalnih veština i zrelijeg, socijalno prihvatljivijeg načina izražavanja osećanja i želja.


LG 5 godina garancije na LG UltraHD i OLED modele do 30.04.2020.\nU okviru naše promocije " 5 Godina Bez Brige", imate mogućnost kupovine LG ULTRA HD LED TV i OLED TV modele po specijalnim uslovima.\nOsnovna garancija koja važi od datuma kupovine biće produžena promocijom "5 godina Bez Brige" na 5 godina. Tokom ovog perioda predviđena je besplatna popravka i zamena delova u slučaju kvara. Molimo Vas sačuvajte račun i registrujete se na LG sajtu.\nUHD LED TV i OLED TV 2019. godine


Banjaluka: Za podsticaje za nova zapošljavanja stigle 222 prijave - Istinito.com - Ne budi ovca!\nPočetna > BIH > Društvo > Banjaluka: Za podsticaje za nova zapošljavanja stigle 222 prijave\nBanjaluka: Za podsticaje za nova zapošljavanja stigle 222 prijave\n19. Jula 2019. Istinito375Leave a Comment on Banjaluka: Za podsticaje za nova zapošljavanja stigle 222 prijave\nNa javni poziv za dodjelu podsticaja u funkciji zapošljavanja, za koji je iz gradskog budžeta obezbjeđeno 1,1 milion KM, podnesena su 222 zahtjeva, potvrđeno je u Odjeljenju za privredu.\nPrema podacima resornog odjeljenja, komisija će u narednim danima obraditi pristigle zahtjeve, bodovati ih i predložiti listu onih koji ispunjavaju uslove javnog poziva.\nPo njihovoj statistici, za podsticaje namijenjene povećanju produktivnosti i konkurentnosti aplicirao je 151 privredni subjekt. Od toga, njih 144 iz kategorije malih i srednjih preduzeća želi podsticaj za sufinansiranje nabavke osnovnih sredstav, dok su sedam zahtjeva dostavile srednje stručne škole za sufinansiranje nabavke opreme za opremanje kabineta za praktičnu nastavu. Grad Banja Luka je za liniju podrške opremanju kabineta škola izdvojio 200.000 KM, što je duplo više u odnosu na prošlu godinu. Ova mjera, osmišljena u saradnji sa više domaćih kompanija, ciljano je usmjerena na „proizvodnju“ nedostajućih deficitarnih zanimanja na tržištu rada.\nIstovremeno, 71 nezaposleni Banjalučanin prijavio se za podsticaje namijenjene samozapošljavanju.\nKako su naveli iz resornog odjeljenja, u proteklom periodu, Grad je iskazao opredjeljenost da kroz razne olakšice i programe podsticaja unaprijedi poslovno okruženje.\nKada je riječ o podsticajima, njih je prošloj godini u ukupnoj vrijednosti od milion KM , koristilo 49 privrednika, 46 nezaposlenih sugrađana, te šest srednjih škola.\nTagged banja luka istinito podsticaji zaposljavanje\nHolandija plaća odštetu za smrt 350 Srebreničana


Majkrosoft: Bajdenov i Trampov izborni štab mete stranih hakera | Restart Magazin\nBart je naveo da su i kineski hakeri ciljali osobe “tesno povezane sa američkim predsedničkim kampanjama i kandidatima”, među kojima je i neimenovani Bajdenov saveznik čija je privatna imejl adresa bila meta hakera, te “najmanje jedan istaknuti pojedinac koji je ranije bio povezan sa Trampovom administracijom”.\nDodao je da su iranski hakeri – koje je Majkrosoft već javno prozvao zbog pokušaja da špijuniraju Trampovu administraciju – pokušali da se uloguju u naloge zvaničnika Trampove administracije i članova izbornog štaba američkog predsednika.\nObjavljivanje Majkrosofotvog saopštenja bilo je planirano pre nego što je Rojters objavio vest da je meta hakera bila firma za predizbornu strategiju i komunikacije “SKDKnickerbocker”, sa sedištem u Vašingtonu, koja sarađuje sa Bajdenom i drugim istaknutim demokratama.\nBart nije imenovao političke konsultante, koji su bili meta hakera, a Majkrosoft je odbio da komentariše da li je “SKDK” bio među njima.\n“SKDK” je odbio da komentariše ovaj slučaj.\n“Aktivnost koju smo objavili danas jasno pokazuje da strane aktivističke grupe intenziviraju napore čija su meta izbori 2020. godine, što je bilo i očekivano”, naveo je Bart.\n“Važno je naglasiti da ništa od toga nije povezano sa održavanjem ili funkcionisanjem izborne infrastrukture i da nema uticaja na izborne sisteme”, naveo je Krebs\nBajdenov izborni štab saopštio je da je svestan pokušaja da se hakuju “imejl nalozi pojedinaca povezanih sa kampanjom”.\n“Od početka smo znali da će naša kampanja biti meta takvih napada i spremni smo za njih”, saopštio je Bajdenov tim.\n“Mi smo velika meta, zbog čega ne iznenađuju štetne aktivnosti usmerene protiv kampanje ili naših zaposlenih”, saopštila je zamenica portparolke Tea Mekdonald.\n← EU priprema sankcije protiv Turske\nZaharova: EU politikom protiv Rusije sebe gura u ćorsokak →


Naslovna/Sport/Srbija večeras protiv Litvanije za ovjeru prvog mjesta\nFudbaleri Srbije večeras od 20.45 časova na stadionu Partizana igraju posljednju utakmicu u prvom izdanju Lige nacija.\nSrbija ima priliku da pobjedom protiv Litvanije, koja ima svih pet poraza, ovjeri prvo mjesto na tabeli 4. grupe C Lige nacija, i da u samo jednoj noći napravi najmanje tri dobre stvari. Ali, nažalost, vjerovatno bez Nemanje Matića i Aleksandra Kolarova.\n“Orlovi” Mladena Krstajića mogu da sa prvog mjesta odu direktno u B Ligu nacija i drugo, da se lijepo opare, jer od UEFA za ovakav uspjeh stiže nagrada od više od dva miliona evra. Osvajanje grupe u Ligi nacija daje i mogućnost plasmana na EURO 2020, ukoliko se to ne uradi kroz kvalifikacije.\nJedan od zamjenika kapitena Dušan Tadić otkrio je još jedan detalj koji u znatnoj mjeri govori o umoru u finišu Lige nacija.\n– Mene je lični trener bukvalno “krpio” posljednjih dana od bolova u primicaču i potrudio se da me oporavi za dvomeč Lige nacija. Nadam se da ćemo pobjedom završiti nastup u ovom takmičenju i dokazati da smo bili najbolji tim u našoj grupi – kaže Tadić.\nAs Ajaksa i Aleksandar Mitrović su ukupno promašili tri penala u dosadašnjih pet mečeva u Ligi nacija i to je jedan od detalja koji je obilježio put Srbije.\n– Dešavaju se takve stvari. Bio je to splet okolnosti koje fudbal takođe čine zanimljivim. Nadam se da ćemo i taj segment da popravimo, ali mnogo više od tih penala je važnije da mi pobijeđujemo i da smo na pragu da ovjerimo prvo mjesto na tabeli – dodaje Tadić.\nfudbal Liga nacija Litvanija Reprezentacija Srbija


Velika migracija, povoljni krediti, sve veći broj stranaca, poreske olakšice koje kupci prvih stanova imaju (naročito povraćaj PDV-a), a i zabrana prodaje nekretnina koje su nelegalne doprineli su rastu tržišta nekretnina.\nNa nivou Republike Srbije, prosečna cena stanova u novogradnji iznosila je 174.380 dinara po kvadratu (1.469 evra), a u AP Vojvodini 115.660 dinara (974,5 evra). Najtraženije lokacije su svakako centralne gradske opštine (Stari grad i Vračar), a najviše se kupuju stanovi u luksuznoj novogradnji čija cena dostiže i do 3500E/m2, što automatski utiče i na povećanje cena i starijih stanova.\nŠto se tiče izbora između starije gradnje i novogradnje, svakako vodi novogradnja, a zatim se najviše traže stanovi građeni 80-tih godina zbog kvaliteta gradnje.\nNajtraženija kvadratura je između 45 i 50 kvadrata i to su jednoiposobni i dvosobni stanovi, naročito bez grejanja ili sa ugrađenim kalorimetrima zbog visoke cene daljinskog grejanja.\nU toku ove 2019-te godine, potražnja je bila izuzetno velika, što je impliciralo povećanjem cena nekretnina, a i samo tržište nekretnina je veoma intezivno i za poslednjih šest meseci je poraslo za 7,7%.\nDok vlasnici nekretnina smatraju da se nikad ne zna i da je nezahvalno prognozirati kretanje tržišta nekretnina, neke prognoze za 2019. godinu kažu da bi ova godina trebalo da donese porast cena za još koji procenat, da bi se ona stabilizovala i tržište ustalilo, barem u Beogradu, dok će u Novom Sadu ono i tokom narednih godina ići na gore.\nSudeći po ovim prognozama, bolje će proći oni koji budu prodavali nekretninu.\nZa utehu onima koji sada moraju da kupuju stan je to što će ga sada evidentno jeftinije platiti nego za neki mesec.


POTENCIJAL ZA EKONOMSKI RAZVOJ SATLER: DIJASPORA MOŽE MNOGO VIŠE OD POVREMENOG SLANJA NOVCA | Hayat.ba\nTo je ogroman potencijal jer su to ljudi koji imaju jake emotivne i porodične veze sa domovinom, a dijaspora može mnogo više od povremenog slanja novca”, rekao je Satler u obraćanju učesnicima konferencije “Prijedor i dijaspora 2021” koja je danas okupila oko 70 učesnika.\nNema sumnje da je ekonomski oporavak najvažniji za građane, a to je i za EU najvažniji aspekt. Pomirenje je takođe jedan od 14 prioriteta EU, a i sam blok nastao je na konceptu pomirenja Njemačke i Francuske i ekonomski razvoj i pomirenje se međusobno podstiču”, dodao je Johann Sattler, šef Delegacije EU u BiH.\nMinistar za evropske integracije i međunarodnu saradnju RS Zlatan Klokić rekao je da je upravo Prijedor najbolji primjer investicija od ljudi koji su se iz inostranstva vratili i danas su veoma uspješni privrednici.\nGrad ima strategiju razvoja i u skladu s njom treba da dogovara potencijalne investicije sa svojim građanima iz dijaspore i da radi na tome da saradnja sa svojim iseljeništvom bude još jača i čvršća”, rekao je Zlatan Klokić, ministar za evropske integracije i međunarodnu saradnju RS.\nPrenesite poruke sa ove konferencije svojim poslovnim saradnicima i prijateljima da zajedno možemo povući ovaj grad krupnim koracima naprijed. Zajedničkim snagama imamo mnogo veću šansu da stvorimo bolju budućnost za sve nas”, poručio je Dalibor Pavlović, gradonačelnik Prijedora.\nOno na čemu posebno treba raditi jeste uspostavljanje veze sa drugom i trećom generacijom naše dijaspore”, poručio je Mirsad Duratović, predsjednik Skupštine grada Prijedora.


RTS :: Đurić: Stojan Novaković zaslužuje veći spomenik u Beogradu\nPolitika Đurić: Stojan Novaković zaslužuje veći spomenik u Beogradu\nsreda, 01. nov 2017, 14:42 -> 19:55\nĐurić: Stojan Novaković zaslužuje veći spomenik u Beogradu\nDelegacija Srpske napredne stranke, predvođena potpredsednikom SNS-a Markom Đurićem i šefom poslaničke grupe SNS-a Aleksandrom Martinovićem, odala je počast političaru i osnivaču Napredne stranke Stojanu Novakoviću povodom 175 godina od njegovog rođenja.\nMarko Đurić je, nakon polaganja venca na Novom groblju, istakao da je Stojan Novaković bio jedan od, kako je rekao, najumnijih i najuglednijih ljudi svog vremena koji je u više navrata vodio srpsku vladu u teškim vremenima.\n"Njegovo geslo, kao i geslo današnjeg SNS-a, bilo je – rad, red, poredak, organizacija i posvećenost državi. Novaković je svojim delom svedočio napor i pregalaštvo da bi srpska država napredovala u teškom i izazovnom vremenu", istakao je potpredsednik Glavnog odbora SNS-a.\nNaglasio je da SNS baštini tradiciju Novakovića i da je to stranka u čije su temelje, kako je rekao, utkani rad, red i poštovanje institucija i težnja da se one izgrade i unaprede.\nĐurić je dodao da je Novaković bio i ministar prosvete za čijeg su mandata, kako je rekao, u Srbiji otvorene stotine škola, kao i da se kao političar brinuo i o Srbima koji su živeli van tadašnje Kraljevine Srbije.\n"Potrudićemo se da Novaković dobije veće i dostojnije obeležje u Beogradu, kao i u njegovom rodnom Šapcu", rekao je Đurić.\nŠef poslaničke grupe SNS-a Aleksandar Martinović podsetio je da je Novaković bio i istaknuti slavista, istoričar, filolog i profesor na Velikoj školi koja je, kako je rekao, bila preteča Beogradskog univerziteta.\nPrema Martinovićevom mišljenju, Novaković je bio "čovek ispred svoga vremena i veliki reformator koji je uložio mnogo znanja i truda u razvoj obnovljene srpske države".\n"Novaković je uspeo da izdejstvuje mnoge političke i diplomatske pobede za Srbiju i da pripremi teren za ujedinjenje svih Srba koje se desilo 1918. godine", ocenio je Martinović.


Da li Klinički centar manipuliše brojem preminulih od kovida u Nišu?\nPosle dva dana KC je saopštio da je u prethodna 24 časa u Nišu umrlo dvoje, a u Vranju jedan pacijent sa potvrđenim kovidom\nNije poznato koliko je ljudi umrlo do 29. do 31. jula jer KC nije objavljivao podatke zbog “ tehničkih problema sa sajtom”\nKC je počeo da saopštava broj umrlih tek od 2. jula, ali samo onih sa potvrđenim kovidom\nBroj preminulih je, kako tvrde izvori Danasa, daleko veći od zvaničnog broja koji objavljuje KC\nTi izvori tvrde da je na Klinici za anesteziju od 26. do 27. jula preminulo 14, a KC je naveo da je bilo dvoje pacijenata, dok je od 19. do 20. jula na istoj klinici umrlo 11 ljudi, a zvanično saopšteno da je preminuo samo jedan pacijent\nZa neke preminule, kao za pacijenta iz Lapljeg sela u opštini Gračanica kome je u otpusnoj listi navedeno je da je pozitivan na koronavirus, a potom da je njegov PCR test bio- negativan\nKlinički centar(KC) Niš danas je posle dva dana saopštio da je od 31. jula do 1. avgusta u Nišu, preminulo dvoje pacijenata i jedan u Leskovcu sa potvrđenim virusom kovid 19.\nDa li je i koliko bilo umrlih od koronavirusa na jugu Srbije od 29. do 31. jula ostaje nepoznanica jer KC Niš nije “mogao” da saopšti informacije, zbog, kako su naveli, tehničkih problema sa sajtom.Prema zvaničnim podacima, 29. jula u Nišu je umrlo troje pacijenata od korone.\nUprava KC, inače, počela je da saopštava broj umrlih tek od 2. jula, dakle tri meseca od početka epidemije, a i tada samo broj onih “sa potvrđenim virusom SARS- Cov- 2”, ne navodeći da li je virus potvrđen PCR ili serološkim testiranjem.\nSve ove činjenice ukazuju na opravdanu sumnju da KC Niš manipuliše brojem umrlih od kovida, jer od početka epidemije koronavirusa ili uopšte ne saopštava broj preminulih ili je broj daleko manji od broja koji navode dobro obavešteni izvori Danasa iz te ustanove.\nTi izvori tvrde da ni taj broj “nije tačan”, a da ga pritom dodatno i značajno umanjuje činjenica da u statistici nema mesta za kovid pacijente za koje je “procenjeno” da su umrli od drugih bolesti, kao i za one koji nisu testirani, ili rezultati njihovog testa nisu stigli pre smrti, ili su bili protivurečni, ili su se “izgubili”.\nPrema Danasovim izvorima, od 26. do 27. jula u 16 časova samo na Klinici za anesteziju i intenzivnu terapiju, gde su smešteni najteži kovid pacijenti, preminulo je 14 pacijenata, među kojima je i jedna trudnica, koja je pred smrt prebačena u GAK, gde su je porodili.Ti izvori su izvpri kazali da je u tom periodu “bilo još mrtvih” u drugim kovid objektima KC. Uprava KC je, međutim saopštila da su u tom periodu preminula samo dva pacijenta sa potvrđenim koronavirusom.\nPrema otpusnim i evidencionim listama, od 26. do 27. jula popodne samo na Klinici za anesteziju preminulo je pet kovid pacijenata. Među njima je i pacijent iz Lapljeg sela u opštini Gračanica kome je u otpusnoj listi, u završnoj dijagnozi, navedeno da je pozitivan na koronavirus, a potom da je njegov PCR test bio- negativan.\nPacijentu iz Varvarina u otpusnoj listi piše da je primljen sa pozitivnim PCR testom, a u završnoj dijagnozi da je preminuo kao “negativan”. Potpuna konfuzija, pak, nastaje kada se na veb- sajtu KC pročita da su u tom periodu svim kovid objektima te ustanove preminula “samo” dva pacijenta sa potvrđenim virusom.\nPrema tim izvorima, od 19. do 20. jula popodne na Klinici za anesteziju preminulo je 11 kovid pacijenata, dok je uprava KC saopštila da je u tom periodu u celoj ustanovi preminuo- jedan pozitivni pacijent. U period od 18. do 19. jula popodne umrlo je 11 kovid pacijenata na Klinici za anesteziju i još tri na ostalim klinikama, a uprava KC je navela da je u to vreme umrlo ukupno šest pacijenata.\nU Nišu osmoro obolelih od kovida na respiratorima\nU kovid objektima KC Niš u prethodna 24 časa hospitalizovano je 336 pacijenata, a kod njih 146, od kojih je jedno dete, potvrđeno je da su pozitivni na korona virus, navedeno je na veb-sajtu ove zdravstvene ustanove.\nPrema podacima KC, osmoro obolelih je priključeno na aparate za veštačku ventilaciju i oni su u “jako teškom opštem stanju”.\nU kovid bolnici Zdravstvenog centra u Leskovcu hospitalizovano je 118 pacijenata, a kod 36 je potvrđen virus kovid.\nU četiri kovid bolnice u Vranju na lečenju je 117 pacijenata, a kod 65 je potvrđeno da su inficirani korona virusom.\nU kovid bolnici u Surdulici leči se 54 pacijenta, a kod 28 je potvrđeno da su oboleli od kovida.\nPrema poslednjim objavljenim podacima, 29. jula na jugu Srbije je bilo hospitalizovano 702 pacijenta.


REALIZOVAN HUMANITARNI BAZAR ZA PORODICU MEHMEDBEGOVIĆ - MFS-EMMAUS\nREALIZOVAN HUMANITARNI BAZAR ZA PORODICU MEHMEDBEGOVIĆ\nMeđunarodni forum solidarnosti – EMMAUS je u saradnji sa Omladinom Medžlisa Islamske zajednice Živinice i uz nesebičnu podršku i pomoć volontera MFS-EMMAUS – a, u petak 20.10.2017. godine organizovao Humanitarni bazar u haremu Islamskog centra Živinice.\nNa bazaru posjetioci su imali priliku kupiti s ljubavlju i pažnjom ručno izrađene radove korisnika Prihvatnog centra „Duje“, odjevne predmete, kao i kolače a sva prikupljena sredstva od prodatih proizvoda će biti preusmjerena za pomoć u izgradnji kuće porodici Mehmedbegović Dževada.\nNa inicijativu Medžlisa Islamske zajednice Živinice, MFS-EMMAUS je i pokrenuo akciju kako bi se izgradila kuća za porodicu Mehmedbegović Dževada koja živi u Dubravama Gornjim u Živinicama. Radi se o tročlanoj porodici u kojoj Dževad sa svojom suprugom Amelom i sinom Elvedinom koji je bolestan živi u jako lošim stambenim uslovima. Nemaju nikakvih primanja kojima bi mogli sebi izgraditi i obezbijediti adekvatan smještaj, te su zbog toga prinuđeni tražiti pomoć šire zajednice.


Projekat "Mi i oni smo zaJEDNO": U Vranju održana obuka: "Izazovi medijskog izveštavanja o migrantima" - Visoka škola socijalnog rada Usko smo specijalizovani u oblasti socijalnog rada, okupacione terapije i logopedije i JEDINI u regionu!\nProjekat “Mi i oni smo zaJEDNO”: U Vranju održana obuka: “Izazovi medijskog izveštavanja o migrantima”\nU okviru Projekta “Mi i oni smo zaJEDNO” u Vranju je 7.09.2019. održana obuka: “Izazovi medijskog izveštavanja o migrantima” u kojoj su učestvovali predstavnici medija iz Vranja, Bujanovca i Bosilegrada.\nObuku je držala profesorka Visoke škole socijalnog rada prof. dr Tatjana Milivojević. Ključne teme su, između ostalog, bile terminološke nedoumice u izveštavanju o migrantima i njihove posledice, kao i odnos između empatije i novinarskih normi objektivnosti i istinitosti.


Iza zida tajni - Šumaher pred 50. rođendan | N1 Srbija\nIza zida tajni - Šumaher pred 50. rođendan\n27.12.2018. |15.29 |\nSedmostruki svetski šampion Mihael Šumaher uskoro će napuniti 50. godina, a u nedelju će se navršiti pet godina otkako je doživeo tešku nesreću u kojoj je zadobio povrede mozga i o njegovom stanju se zna izuzetno malo.\nŠumaher će pola veka napuniti 3. januara, a tim povodom njegovi bivši timovi planiraju posebna dešavanja, iako je izvesno da im legendarni Nemac neće prisustvovati, prenosi Rojters.\nFerarijeva izložba za Šumaherov 50. rođendan\nŠumaher mnogo bolje, pet godina posle nesreće u Alpima\nTokom karijere, Šumaher je osvojio sedam titula i upisao 91 pobedu, po čemu je najuspešniji vozač u istoriji Formule 1. Najveće uspehe ostvario je sa Ferarijem, čiji muzej u Maranelu planira specijalnu izložbu koja će biti otvorena za njegov rođendan, a ta postavka će biti izložena nekoliko meseci. Izložba je osmišljena kao slavlje, ali i izražavanje zahvalnosti najboljem vozaču italijanskog tima svih vremena.\nS druge strane, Mercedes, poslednji tim za koji je Šumaher vozio pre drugog povlačenja 2012. godine, izložiće nekoliko njegovih bolida u svom muzeju u Štutgartu. Takođe, čelnici Formule 1 su odlučili da mu odaju poštovanje na svojim društvenim mrežama, a tom prilikom će biti objavljeni i intervjui sa ljudima koji su bio deo Šumaherove karijere u Formuli 1.\nIako nije viđen u javnosti od pomenute nesreće, Šumaher se i te kako pominje poslednjih meseci, posebno jer se Luis Hamilton postepeno približava njegovim rekordima. Britanski automobilista trenutno ima pet titula i 73 pobede, a planira da vozi još nekoliko sezona. Međutim, uvek sledi i podsećanje na nesreću u francuskim Alpima, posle koje je Šumaher pola godine proveo u komi.\n"Mnogo mislimo na Šumahera. Bio je neverovatan sportista i svima nedostaje. Kao sedmostruki svetski šampion nedostaje svima u padoku, nama kao konsultant i neko u koga smo se ugledali. Nadamo se da će njegov oporavak nastaviti da bude pozitivan, to je najvažnije", naglasio je šef ekipe Mercedesa Toto Volf.\nO stanju legendarnog Nemca se zna vrlo malo, pošto je njegova porodica odlučna u nameri da sačuva njegovu privatnost. Zabine Kem, Šumaherova asistentkinja, više puta je naglasila da je želja porodice da ga svi pamte kao šampiona kakav je bio, a ne kao borca kakav je postao sticajem tužnih okolnosti.\nBrojni mediji su sami zaključili da dođe do Šumaherovog neverovatnog oporavka, ta vest bi se proširila svetom u roku od sekunde. Činjenica da se to ne dešava govori sama za sebe, a uprkos brojnim pokušajima da se sazna više, novinari su samo nailazili na zid vile u kojoj Šumaher živi. Jedna od retkih osoba koje imaju priliku da posete Nemca je prvi čovek Svetske automobilske federacije Žan Tod, koji je prošlog meseca otkrio da je gledao Veliku nagradu Brazila sa Šumaherom.\n"Imam njegove slike u kancelarijama i stanovima. Vreme koje sam proveo sa Mihaelom ću zauvek pamtiti kao najlepše u životu", naglasio je Tod.\nSamo kad se setim kako je osvojio prvu titulu...\nI borac i šampion!


Beograd postavlja 1.000 kamera, dve vodeće kompanije stopiraju razvoj i upotrebu iste tehnologije, iz straha za bezbednost – Startit\nDa li je odgovornost na kompanijama koje proizvode ovu pametnu tehnologiju ili na državama koje je uvode?\nPostavljanje kamera opremljenih tehnologijom za prepoznavanje lica i nadzor stanovništva su u zapadnim demokratijama poprište velikih debata, gledajući u primer Kine i njenog sistema stvaranja skladnijeg društva uz pomoć društvenog bodovanja. Pitanje nadzora je aktuelno i u Beogradu, od kada su najviši državni organi najavili kupovinu kamera od kineske kompanije Huawei, pa sve do trenutka njihovog postavljanja u srpskoj prestonici. Ovo pitanje je sporno samo po sebi, ali je daleko ozbiljnije kada nema konkretnih informacija i objašnjenja o postupcima vlasti: nisu poznati detalji o lokacijama kamera, prikupljanju i čuvanju podataka građana. Na globalnoj tehnološkoj sceni sa više strana se čuju apeli o mogućim zloupotrebama sistema nadzora. Na to pitanje pokušavaju da skrenu pažnju Amazon i IBM, koji svojim primerom pozivaju ostale da razmisle o tome šta prave.\nNapomena: U tekst je nakon objave dodata informacija o dešavanjima u kompaniji Amazon.


DAKIĆ: CG POSVEĆENA KONCEPTU ODBRANE\nDAKIĆ: CG POSVEĆENA KONCEPTU ODBRANE\nNačelnik Generalštaba brigadni general Dragutin Dakić podržao je je dalji razvoj NATO koncepta odvraćanja i odbrane, kao i koncepta ratovanja, koji će predstavljati osnov za izradu plana procjene sadašnjih i budućih izazova Alijanse. Dakić učestvuje na sjednici NATO Vojnog komiteta, najvišeg vojnog tijela Alijanse, koja se održava 14. i 15. januara u Briselu.\nIz Ministastva odbrane navode da su načelnici generalštabova imali priliku da sa Stoltenbergom diskutuju i razmjene mišljenja o prioritetnim pitanjima i izazovima sa kojima se NATO susrijeće.\n"Komandanti misija “Resolute Support”-Avganistan, “NMI”- Irak i “KFOR”-Kosovo predstavili su načelnicima generalštabova izazove, procjene i planove budućeg rada u njihovim zonama odgovornosti. Tokom diskusije o NATO konceptu za odvraćanje i odbranu evro-atlantske oblasti i konceptu ratovanja, koji su proistekli iz nove NATO vojne strategije, postavljeni su vojni prioriteti kao i njihov pristup trenutnim i budućim prijetnjama. Sve ovo omogućiće NATO komandantima pravovremeno reagovanje u bezbjednosno promjenjivim okruženjima", navode iz MO.\nNa sjednici načelnici generalštabova diskutovaće o konceptu NATO odvraćanja i odbrane Evro-atlanstke oblasti, operacijama, misijama i aktivnostima koje Alijansa sprovodi u svojoj zoni odgovornosti.\nPlan je da posljednjeg dana komiteta usvoje zaključke, definišući prioritete djelovanja u narednom periodu.


Šojgu: Pomoć Srbiji je stigla brzo zahvaljujući odličnim odnosima dva predsednika – Borba\nŠojgu: Pomoć Srbiji je stigla brzo zahvaljujući odličnim odnosima dva predsednika\nZahvaljujući odličnim odnosima dva predsednika i vrhovnih komandanata oružanih snaga Republike Srbije i Ruske Federacije, Aleksandra Vučića i Vladimira Putina, pomoć Rusije Srbiji bila je brza, efikasna i pravovremena, rekao je ruski ministar odbrane Sergej Šojgu.\nMinistar odbrane Aleksandar Vulin razgovarao je telefonom sa ministrom odbrane Ruske Federacije generalom armije Sergejom Šojguom i zahvalio na angažovanju ruskog ekspertskog tima koji je u Srbiji pružio značajnu pomoć u borbi, suzbijanju i gašenju epidemije virusa korona, saopštilo je Ministarstvo odbrane Srbije.\nU telefonskom razgovoru ministar Vulin preneo je izuzetno zadovoljstvo zbog „uloženog nadljudskog napora ruskog tima u borbi protiv suzbijanja epidemije KOVID-19, čime je pokazana solidarnost dva naroda, kao i nebrojeno puta tokom istorije, kada su se našli na udaru neprijatelja“.\n„Zbog požrtvovanosti u borbi protiv pandemije, ruski tim je odlikovan najvišim priznanjima Ministarstva odbrane Republike Srbije za izuzetan doprinos sistemu odbrane Republike Srbije, što je ovekovečeno svečanom ceremonijom dodele medalja, prilikom zajedničkog obeležavanja Dan pobede – 9. maja“, navode iz Ministarstva.\nKako dodaju, „nakon okončanja ovog vida borbe, pripadnici dve vojske nastaviće saradnju u oblasti odbrane, posebno na polju vojnih vežbi i vojnotehničke saradnje“. Navode i da je ministar Aleksandar Vulin prihvatio poziv za učešće na zajedničkom zasedanju ministara odbrane država članica Zajednice Nezavisnih Država, Šangajske organizacije za saradnju i Organizacije dogovora o kolektivnoj bezbednosti u Moskvi.\nMinistar Šojgu je preneo da je zahvaljujući odličnim odnosima dva predsednika i vrhovnih komandanata oružanih snaga Republike Srbije i Ruske Federacije, Aleksandra Vučića i Vladimira Putina, pomoć bila brza, efikasna i pravovremena. Zahvalio je na priznanjima pripadnicima ruskog tima i izrazio zadovoljstvo i ponos što smo bili zajedno na Dan pobede. Na predlog ministra Šojgua, dogovoreno je održavanje video-konferencije radi saradnje vojnomedicinskih službi i razmene zajedničkih iskustava u borbi protiv virusa korona.\nViše od milion ljudi se prijavilo za 100 evra u prva četiri sata!\nCrnogorska pobjegla sa sastanka: Carević potpisao ostavku, fotelja mu nije bitna!\nHa,ha..peraci uluca krazovima..iz drugog svj rata..ma Glava id pomici Zvoni Bratske..ag Rujke Rujke


Vujadinović: Niko neće zaustaviti Srbiju da pomaže Srbe\n22/07/2021 | 22:10 ⇒ 22:12 | Autor: SRNA\nPredsjednik Odbora Skupštine Srbije za dijasporu i Srbe u regionu Milimir Vujadinović poručio je da niko neće moći zaustaviti Srbiju da pomaže srpski narod u Republici Srpskoj i Federaciji BiH, pružajući ruku saradnje na istim principima i Bošnjacima i svima drugima.\nMilimir Vujadinović (Foto:Magločistač)\nVujadinović je, reagujući na napade potpredjednika Srpske Ramiza Salkića na Srbiju i njene institucije, istakao da ljudi poput Salkića cijeli region drže zarobljen u prošlosti i čekaju da im neko sa strane riješi probleme.\nOn je rekao da bi Salkić trebalo da shvati da je, prije svega, "svedok brojnih mehanizama i projekata usmerenih ka stvaranju dobrih uslova za život srpskog naroda, gde god on živeo".\n- Takvi mehanizmi i projekti znače i bolji život svih onih koji žive sa Srbima, pa i bošnjačkog naroda, koji Salkić zastupa - dodao je Vujadinović.\nVujadinović je naveo da su motor tog uspjeha vlasti Srbije, na čelu predsjednikom Aleksandrom Vučićem, a osnov za to je bogata i uspješna Srbija, sve više uvažena širom svijeta, saopšteno je iz Odbora za dijasporu i Srbe u regionu Skupštine Srbije.\n- Međutim, opet, nažalost svih nas u regionu, mi smo svjedoci brojnih mehanizama i projekata usmjerenih na stvaranje uslova za što teži život i Srba i Bošnjaka i svih drugih koji žive u BiH i regionu. Motor takvih mehanizama i projekata su upravo ljudi poput Salkića, koji i BiH i čitav region pokušavaju da vrate nazad i drže zarobljene u prošlosti uporno očekujući da neko drugi, sa strane, rešava probleme i Srba i Bošnjaka ostalih koji žive na ovim prostorima - ukazao je Vujadinović.\nPotpredsjednik Republike Srpske iz reda bošnjačkog naroda Ramiz Salkić izjavio je danas da je BiH "na ozbiljnom udaru susjedne države koja na ideologiji rehabilitovanog četništva želi staviti pod kontrolu vitalne procese u funkcionisanju države BiH".\nU Srbiji još 7.840 zaraženih, preminule 63 osobe\nVučić-Čović: Odgovor na sve krize u BiH je dogovor tri naroda\n14:24 > Do kraja godine stopa rasta u Srbiji 7,5 odsto\n10:38 > Batrovci: Otkriveno šest kilograma heroina (VIDEO)\n22:33 > Za izbjegličke porodice 21 stan u Ubu\n17:55 > Gujon najavio otvaranje 15 škola srpskih jezika u Evropi (FOTO)


Država ne smije tolerisati korupciju - Direkt Portal\n05.12.2018 16:20 account, akaunt, BiH, korupcija, RS 0\nPredlaganjem konkretnih rješenja za izmjene i dopune Zakona o javnim nabavkama BiH, te organizacijom edukacija za sudije i tužioce u cilju efikasnije primjene Zakona i identifikovanja korupcije, Antikorupcijska mreža Akaunt (ACCOUNT) u saradnji sa Agencijom za javne nabavke dala je doprinos uspostavljanju transparentnijeg i odgovornijeg sistema javnih nabavki. Za ozbiljniji iskorak u borbi protiv korupcije, potreban je odlučniji iskorak svih institucija sistema, poručeno je sa danas održane konferencije za medije, povodom obilježavanja 9. decembra, Svjetskog dana borbe protiv korupcije.\n“Agencija za javne nabavke, te pojedini predstavnici pravosudne zajednice, pokazali su da postoje pojedinci koji žele da se bore protiv korupcije u javnim nabavkama. Nažalost, potrebna im je jača podrška. I dalje javna sredstva kroz sistem javnih nabavki direktno odlaze u ruke kriminalaca, na štetu cijelog društva. Nevladin sektor je uspio da u Nacrt zakona o izmjenama i dopunama Zakona o javnim nabavkama uključi konkretne pijedloge kojima se prevenira korupcija. Nastavićemo da pratimo proces usvajanja legislative”, kazao je Eldin Karić, direktor Akaunta.


Nova velika pojačanja za Partizan - Ostali sportovi, Rukomet, Top News\nNova velika pojačanja za Partizan\nSite Default 21.01.2014., 19:19\nRukometni klub Partizan saopštio je da je potpisao ugovore sa Božidarom Markićevićem i Dušanom Beočaninom.\nBožidar Markićević, koji je odrastao i rukometno se obrazovao u Partizanu i poslednjih osam sezona proveo u Dubaiju, Španiji, Makedoniji i nemačkoj Bundesligi, vratio se u Srbiju i potpisao ugovor sa crno-belima.\n“Sve je moguće, pa i da se ponovo otisnem u inostranstvo jer se rukometni transferi događaju kad se najmanje nadate, ali nije sve u novcu. Uprava Partizana je za nastavak sezone složila ekipu koja će, donekle, biti izlog za jake evropske klubove, da igrači posle dobre sezone i osvojene titule mogu lako naći angažman u inostranstvu“, kaže Markićević, a prenosi sajt kluba.\nPartizan je, pored Markićevića i ranijih dolaska Mandića i Vukovića i levorukog Jovanovića, na Banjicu doveo još jedno poznato ime. Nekadašnji levi bek Partizana i juniorske reprezentacije Srbije, Dušan Beočanin, vratio se u redove crno-belih.\n“Vraćam se u klub iz koga sam i otišao u inostranstvo, koji najviše volim i koji je moja druga kuća. Nakon svih povreda i pehova koje sam imao do sada, ovo je za mene novi rukomtni početak koji želim da krunišem duplom krunom“, kaže Beočanin.\nOn je tokom karijere igrao za Partizan, Napredak, Pik Seged i austrijski Švac.\nNova pojačanja imaće priliku da debituju već za vikend kada crno-beli na Banjici organizuju “Osmi memorijalni turnir Dragan Ranković“.\nPrethodna vest Kovačević: Odlični uslovi za rad, a uz pojačanja lakše ćemo do titule\nSledeća vest Tončev: Laž da nismo isplatili Daudu\nKovačević: Odlični uslovi za rad, a uz pojačanja lakše ćemo do titule\nTončev: Laž da nismo isplatili Daudu


Sampdorija kupuje ugovor Đuričića iako je odigrao 19 minuta\nIzvor\tTanjug\tNovembar 25, 2016\nLISABON - Italijanska Sampdorija planira da od Benfike otkupi kompletan ugovor fudbalera Filipa Đuričića, iako se ove sezone nije naigrao u Seriji A.\nPortugalski list Rekord piše da će Đuričić biti deo transfera 18-godišnjeg desnog beka Pedra Pereire, koji bi na zimu trebalo da se iz Sampdorije vrati u matičnu Benfiku.\nSampdorija je spremna da učestvuje u ovom poslu i za dva miliona evra, na koliko ceni pozajmljenog srpskog fudbalera, spusti obeštećenje za Pereiru.\nZbog toga je predsednik Đenovljana Masimo Ferero boravio u Lisabonu i sreo se sa kolegom iz Benfike Luisom Filipeom Vijerom, pa se čini da prepreke neće biti prilikom oba transfera.\nInteresantno je da je Đuričić ove sezone nastupio na samo dve utakmice u italijanskom šampionatu i oba puta ušao sa klupe, odigravši ukupno 19 minuta.\nOvaj 24-godišnji vezista letos je došao na pozajmicu u tim iz Đenove, što mu je četvrta u poslednje tri godine jer je iz Benfike kratko bio u Majncu, Sautemptonu i Anderlehtu.\nZa reprezentaciju Srbije odigrao je 24 meča i dao četiri gola.\n« Bjelica iskoristio minute, Marjanović gledao šou Hardena Ronaldo šesti put uzastopno prebacio kotu 50 »


Konferencija o upotrebi informaciono-komunikacionih tehnologija u školama Konferencija o upotrebi informaciono-komunikacionih tehnologija u školama – Personal magazin\nNacionalna konferencija “Nove tehnologije u obrazovanju”, posvećena upotrebi informaciono-komunikacionih tehnologija (IKT) u školama održana je u Domu Omladine 25. i 26.februara. Konferencija “Nove tehnologije u obrazovanju” organizovana je sa ciljem osavremenjavanja i unapređenja…\nNacionalna konferencija “Nove tehnologije u obrazovanju”, posvećena upotrebi informaciono-komunikacionih tehnologija (IKT) u školama održana je u Domu Omladine 25. i 26.februara. Konferencija “Nove tehnologije u obrazovanju” organizovana je sa ciljem osavremenjavanja i unapređenja kvaliteta obrazovnog sistema u Srbiji kako bi svi učesnici u obrazovnom sistemu bili u prilici da što bolje iskoriste mogućnosti koje pružaju nove tehnologije.\nNa konferenciji je bilo reči o strateškom pristupu upotrebi IKT u školama, o obuci nastavnika za upotrebu novih tehnologija u nastavi, digitalnim udžbenicima i učenju preko interneta.\nGotovo 1.500 učesnika konferencije-među kojima su bili direktori škola, školski psiholozi i pedagozi, roditelji i članovi đačkih parlamenata kao i predstavnici državnih institucija, agencija, zavoda i izdavači nastavnih sredstava-imalo je priliku da sluša predavanja stručnjaka u oblasti obrazovanja iz Velike Britanije poput Dejvida Hasela, Pitera Tvajninga, Majka Briska i Terija Volera. Učešće u radu konferencije uzeli su između ostalih i dr Tomislav Jovanović, ministar prosvete, nauke i tehnološkog razvoja,Tatjana Matić, državna sekretarka u Ministarstvu spoljne i unutrašnje trgovine i telekomunikacija kao i Toni O’Brajan, direktor Britanskog saveta (British Council) za zapadni Balkan. Među govornicima bila je i Gordana Knežević-Orlić, direktorka izdavačke kuće Klett koja je istakla važnost upotrebe IKT u školama kao i neophodnost da i izdavači budu u toku sa promenama.\n-Kada govorimo o informaciono komunikacionim tehnologijama u obrazovanju moramo imati svest da tu govorimo o najmanje tri važne stvari: tehnologiji, edukaciji nastavnika i savremenim, kvalitetnim obrazovnim materijalima pripremljenim na način koji će pomoći nastavnicima da održe zanimljiv, raznovrstan i kvalitetan čas a učenicima da učeći na drugačiji način dobiju dodatnu motivaciju, steknu primenjiva i trajna znanja i iste kompetencije kao i njihovi vršnjaci u razvijenom svetu – rekla je Gordana Knežević-Orlić koja je učesnicima konferencije predstavila i multimedijalne digitalne udžbenike IK Klett od 5. do 8. razreda, interaktivne zbirke kao i prvi interaktivni portal na srpskom jeziku pod nazivom “Maša i Raša”.\nKonferenciju je organizovao Britanski savet, Tim za socijalno uključivanje i smanjenje siromaštva Vlade Republike Srbije, Ministarstvo spoljne i unutrašnje trgovine i telekomunikacija, Ministarstvo prosvete, nauke i tehnološkog razvoja, Britanska ambasada u Beogradu, Privredna komora Srbije, Dom Omladine Beograda i drugi partneri. Zlatni partner konferencije bila je izdavačka kuća Klett, tehnički partner konferencije kompanijaMicrosoft a partner prijave i mobilne aplikacije TalkB2B.\nKonferencija o upotrebi informaciono-komunikacionih tehnologija u školama was last modified: March 4th, 2014 by Redakcija


Važno je da li je gondola po zakonu\n28.03.2019 | Info\nMinistar kulture i informisanja Vladan Vukosavljević izjavio je danas da nije važno to da li će gondola na Kalemegdanu biti lepa i koje će biti boje, već da li su sve nadležne ustanove kulture u tom projektu postupale po zakonu.\n"Nije važno da li je gondola lepa, da li je crvene ili žute boje, da li će njom da se prevozi toliko i toliko turista, već da li su ustanove kulture zaduženje za odlučivanje i postupanje u datom projektu potupale po zakonu", rekao je Vukosavljević na konferenciji za novinare upitan kako prokomentariše peticiju i negodovanje građana i strukovnih udruženja.\nMinistar je ukazao i da se svaka situacija, pa i ova, koristi za neke političe i parapolitičke implikacije.\n"U svakom slučaju, Ministarstvo kulture i informisanja je zainteresovano da javnost obavesti o tome kako su se ponašale i kakav su stav zauzeli stručnjaci i ustanove kulture zadužene za tu oblast", naveo je Vukosavljević.\nNajavio je da će sve zaunteresovane strane biti obaveštene o svim saznanjima i o stavu Ministarstva kulture i informisanja.


Delegacija Evropske unije u BiH: “Pritisci na CIK su potpuno neprihvatljivi” – Haber.ba\nDelegacija Evropske unije u BiH: “Pritisci na CIK su potpuno neprihvatljivi”\nIz Delegacije EU i Ureda specijalnog predstavnika EU u BiH danas je saopšteno da, u svjetlu različitih medijskih navoda u pokušaju interpretacije stava EU o nedavno održanim izborima u BiH i ulozi Centralne izborne komisije, Delegacija EU i Ured specijalnog predstavnika EU žele jasno istaći da EU podržava Preliminarne nalaze i zaključke ODIHR-a o nedavno održanim izborima u BiH, objavljene 8. oktobra.\nDelegacija Evropske unije u BiH - Vijesti.ba\n– Do kraja ove godine očekuje se da će ODIHR objaviti preporuke za poboljšanje izbornog sistema u Bosni i Hercegovini i EU je spremna da podrži hitnu primjenu tih preporuka. Bosna i Hercegovina nema vremena na gubljenje kada je riječ o rješavanju nedostataka izbornog sistema – saopšteno je.\n– Nezavisnost Centralne izborne komisije je neophodan preduslov za funkcionalan izborni sistem. Trenutni pritisci na Centralnu izbornu komisiju koje vrše političke partije i drugi akteri su potpuno neprihvatljivi. Istovremeno, Centralna izborna komisija dužna je postupati u zakonskim okvirima koji uređuju njeno djelovanje – navedeno je u saopštenju Delegacije EU i Ureda specijalnog predstavnika EU u BiH, piše “Fena”.\nTeme:BiH, CIK BiH, delegacija, Evropska unija, Izbori 2018, izdvojeno


Pirotska vakcina za kulturu: Dodeljene nagrade najuspešnijim autorima kratkih priča na konkursu Doma kulture | Pirot vesti\nPočetna/Više/Kultura/Pirotska vakcina za kulturu: Dodeljene nagrade najuspešnijim autorima kratkih priča na konkursu Doma kulture\nDanas su u holu Doma kulture dodeljene nagrade na Konkursu za kratku priču Doma kulture. Nagrade su dodelili poznati književnici Dejan Stojiljković i Vule Žurić a ove godine je na konkurs pristiglo više od 200 radova sa celog prostora bivše Jugoslavije.\nPo rečima direktora Doma kulture Miška Ćirića, sinoć je promocijom počeo ovogodišnji Salon knjiga, koji će se nastaviti tokom marta na otvorenom tako što će se “u dva poluvremena” pirotskim ljubiteljima knjige predstaviti po nekoliko poznatih izdavačkih kuća na centralnom gradskom trgu.\nGradonačelnik Pirota mr Vladan Vasić kazao je da smo svi mi u vreme kada se širom planete otkazuju kulturni događaji postali svesni koliko nam nedostaju ti događaji.\n-Hvala organizatorima, književnicima koji daju respektabilnost konkursu, učesnicima na konkursu i drago mi je da ima mnogo autora van Pirota koji su konkurisali-kazao je Vasić.\nTreća nagrada pripala je Novosađaninu Marijanu Urekaru, drugu nagradu osvojio je autor iz Pirota Tomici Ćiriću, a prvu nagradu dobio je dobro poznati autor iz Beograda Aleksandar M. Arsenijević, koji je i ranije nagrađivan na Konkursu za kratku priču.\nRegionalna deponija Pirot: Dodeljene nagrade najuspešnijim…\nDodeljene nagrade prvoplasiranim učenicima na literarnom…\nRegionalna deponija Pirot: Nagrade autorima najuspešnijih…\ndejan stojiljković dom kulture pirot grad pirot istaknuto konkurs za kratku priču doma kulture konkurs za najbolju kratku priču miško ćirić salon knjige i grafike vladan vasic vladimir veljković vule žurić\nIzabrani predstavnici Pirota za takmičenje “Srbija u ritmu Evrope”\nTerminator 3D u bioskopu DK


Kod mene je najbitniji taj prvi, voljni momenat, preći kućni prag, obući sportsku opremu i izaći na bilo koju stazu, bez obzira da li će biti kilometar ili dva, ili će to biti kombinacija pešačenja, brzog hodanja i trčanja. Moja preporuka za sve rekreativce je da sve ono što negde gledate i mislite da je nedostižno i nemoguće, u stvari nije tako. Sama činjenica da ste izašli na stazu, po meni znači da ste približno istrčali ili polumaraton ili neku kraću deonicu”, navodi Lalić.\nSavet profesora Lalića upućen početnicima je da im prva trka bude trka zadovoljstva na 5 kilometara, a kasnije će ukoliko ste uporni, već uslediti apetiti i želja da se istrči 10 kilomatara, polumaraton ili maraton. Takodje je potrebno znati da je pored dopre fizičke pripremljenosti izuzetno važna psihičke i mentalna pripremljenost, jer se samo tako može do cilja.\nLalić navodi da je za početak sasvim dovoljno odraditi tri treninga nedeljno i da se ne sme tražiti izgovor kojim bi odložili izlazak na stazu, bez obzira na vremenske uslove i doba godine. Preporuka je takodje da stalno osluškujemo svoje telo, ponašanje organizma i da se ne izlažemo nepotrebnim naporima. Ono što je bitno za sve koji iz bilo kog razloga duže nisu bili fizički aktivni, neophodno je uraditi sistematski pregled koji će nam pokazati da li će nas nešto ometati u treniranju ili ne.\nZbog toga u prvoj nedelji trening bi započeli 20-to minutnom šetnjm u kobinacili sa džogingom, i da naredne i svake sledeće učinak povećavamo. Nakon toga će svakako uslediti i izrada trening planera. Kada govorimo o polumaratonu, veoma atraktivnoj i sve masovnijoj trci, u osnovi period treniranja obično traje između 10 i 16 nedelja, ali treba znati da to podrazumeva odredjenu bazu , što znači da već neko vreme trenirate redovno pa i da iza sebe imate nekoliko trka od 5 i 10 kilometara, i što je najpotrebnije da uživate u svemu tome.\nU svojoj višegodišnjoj takmičarskoj karijeri Predrag Lalić je istrčao više polumaratona (21), i maraton (42 km), a izuzetne utiske su na njega ostavile i planinske trke na Kopaoniku, koje imaju posebnu draž i zahtevnost. Inače planinske trke su sve popularnije i brojnije u našem okruženju i u Mitrovici već postoji nekoliko grupa koje se aktivno pripremaju za učešće na Ceru, Kopaoniko i na Palama.\nOno zbog čega su rekreativci hendikepirani je što “Mitrovica oskudeva u stazama za trčanje i uopšte prostorom za rekreaciju. Treninzi trčanja, kada su duge pruge u pitanju odvijaju se u uglavnom saobraćajnicama, gde su česte incidentne situacije zbog pojedinih nesavesnih vozača, a osim toga su i toksične, zbog udisanja izduvnih gasova. Mitrovici je svakako potrebna jedna trim staza, koja ne mora biti preteranih dimenzija, a izgradnjom stadiona će i uslovi za treniranje biti znatno kvalitetniji”, navodi Lalić.\n29.06.2022 Napadnuta ekipa Hitne pomoći u Lapljem Selu. U društvu napadača bio i komandir policije u Gračanici (2767)\n29.06.2022 Kosovska vlada uspostavlja reciprocitet sa Srbijom za lične karte i registarske tablice (1004)\n30.06.2022 Dva puta privođen zbog pevanja ‚‚Kosovo je srce Srbije‚‚ (321)


AMS Osiguranje: Kasko-ukupna zaštita automobila uz pogodnosti\nTanjug 24. maja 2021. 13:02\nBEOGRAD – AMS Osiguranje kreiralo je cenovno prihvatljivu uslugu Kasko osiguranja, kojom se može na najbolji i najlakši način zaštititi automobil, saopštila je ta osiguravajuća kuća.\nKako je navedeno, polisa Kasko osiguranja kod AMS Osiguranja ne pokriva samo od krađa, već i od saobraćajne nezgode, požara, pada fasade i drveća i drugih rizika, ukoliko je ugovoreno, u skladu sa uslovima osiguranja.\n„Bilo da se opredelite za potpuno, dopunsko ili delimično Kasko osiguranje, naknada za eventualna materijalna oštećenja biće isplaćena u najkraćem mogućem roku“, navodi se u saopštenju.\nDodaje se da je ova vrsta osiguranja posebno korisna, jer se šteta isplaćuje bez obzira čijom je krivicom nastala.\nAMS Osiguranje je plaćanje premije omogućilo u 12 mesečnih rata, dok se za plaćanje u celosti odobrava dodatni popust.\nSvi vozači uz svaku zaključenu polisu Kasko osiguranja kod AMS Osiguranja na poklon dobijaju Super člansku i platnu karticu AMŠ kojima se ostvaruju besplatne usluge i uštede na putevima Srbije i Evrope tokom godine dana.\n„Nama je osiguranik na prvom mestu i zato smo za vas kreirali najpovoljnije cene i uslove na tržištu, a zahvaljujući dugogodišnjem iskustvu možemo se pohvaliti brzom i efikasnom isplatom eventualne štete“, navode iz AMS Osiguranja, koje pored centrale u Ruzveltovoj ulici u Beogradu radi na 250 prodajnih mesta širom Srbije.


Rast maloprodaje - YU ECO RTV\nNaslovna / Ekonomija / Rast maloprodaje\nGoran april 4, 2019\tEkonomija Napiši komentar 82 Pregledi\nDobri rezultati prometa u maloprodaji u Srbiji nastavljeni su porastom od 10,8 odsto međugodišnje u februaru, čime su premašena očekivanja Erste Grupe od 4,9 procenata međugodišnje, konstatuje austrijski zajmodavac u današnjoj fleš analizi dostavljenoj Tanjugu.\nRast maloprodaje u februaru bio je najbrži u poslednje gotovo tri godine, što ukazuje na potencijalno jak uticaj lične potrošnje u predstojećoj objavi BDP-a za prvi kvartal, procenjuje Erste Grupa.\nDodaje da je visok skok maloprodaje rezultat realnog rasta zarada od oko pet odsto i pozitivnih kretanja na tržištu rada, pošto se stopa zaposlenosti približila nivou od 60 procenata.\nU analizi se navodi i da je pad kamatnih stopa stimulisao rast kredita, koji je kod domaćinstava dostigao 12 procenata međugodišnje na kraju prošle godine, pri čemu su naročito porasli gotovinski krediti, za 18 odsto međugodišnje u decembru.\n„Očekujemo nastavak pozitivnih trendova u maloprodaji tokom cele godine, koje će podržati znatan porast zaposlenosti i stabilan rast raspoloživog dohotka“, poručuju iz Erste Grupe.\nŠto se tiče industrijske proizvodnje, ona je u februaru zabeležila rast od 2,4 procenta međugodišnje, suprotno od naših očekivanja da će se još jedan mesec zadržati u negativnoj zoni, napominju ekonomski eksperti austrijske banke.\nPosmatrano po sektorima, rudarstvo i energetika dali su negativan doprinos s padom od 1,4 i 1,3 odsto međugodišnje, respektivno, dok je važan prerađivački sektor zabeležio iznenađujući porast od 3,8 procenata međugodišnje, zahvaljujući snažnom povećanju proizvodnje ostale opreme za transport.\n„Za naredni period, ostajemo oprezni po pitanju ovogodišnjeg obima industrijske proizvodnje Srbije zbog kosovskih taksi na uvoz, niže proizvodnje kompanije Fijat Krajsler Automobili i nižih projekcija rasta na ključnim izvoznim tržištima“, zaključuje se u analizi Erste Grupe.\nPrethodna Zabranjeno paljenje smeća, korova i strnjike\nSledeća U susret Svetskom danu zdravlja\nJanuarske penzije biće uvećane u skladu sa „švajcarskom formulom“ čime će se nastaviti unapređenje standarda …


ĐUKANOVIĆ PORUČIO DA CRNA GORA OSTAJE NA EVROPSKOM PUTU | Hayat.ba\nCrnogorski predsjednik poručio je da su danas su pred njegovom zemljom novi izazovi, ali da nema bojazni za njenu evropsku budućnost.\nCrna Gora je davno prošla raskršće na kojem je izabrala svoj evropski put, s kojeg nema skretanja ni povratka. Bez obzira što postoje, i u Crnoj Gori i izvan Crne Gore, oni koji bi to željeli – rekao je Đukanović.\nOn je istaknuo da Crna Gora ove godine slavi Dan državnosti u znaku velikog jubileja, 80. godišnjice “Trinaestojulskog ustanka“ – prvog masovnog ustanka u porobljenoj Evropi, događaju, kako je rekao, „koji je potvrdio da veličinu jednog naroda ne određuje njegova brojnost, niti površina teritorija na kojoj živi“.\nTakođer obilježava se i 143 godine od kada je Crna Gora službeno priznata i potvrđena kao nezavisna država čime je i „formalno postala dio civilizacijskog kruga evropskih naroda i država, u kojem svoje mjesto želimo zauzeti i u ovom vremenu“, kazao je crnogorski predsjednik dodavši da je 13. jula datum koji je kroz historiju “postao sinonim državnog bića i vječnosti Crne Gore“.


LONČAR: Uskoro bez listi čekanja na ortopedske i operacije katarakte! - Informer\nMinistar zdravlja Zlatibor Lončar izjavio je danas da bi do kraja godine najveći deo lista čekanja za ortopedske i operacije katarakte trebalo da bude ukinut, a druge liste da budu drastično smanjene\n- Uzeli smo u obzir sve parametre koje utiču na listu čekanja, od kapaciteta bolnice, operacionih sala, intenzivne nege, bolesničkih soba, broja lekara, specijalista koji rade operacije, medicinskih sestara, anesteziologa, materijala - svega što je neophodno da bi dobili jednu pravu analizu - rekao je Lončar.\n- Na nama je da nabavimo dodatne količine materijala i stvari koje koje su neophodne za te operacije. Uz bolju organizaciju i neke sitnice koje trebamo da nabavimo, mislim da ćemo za 80 odsto povećati broj tih operacija, što bi značilo da u većini bolnica u unutrašnjosti zemlje za te operacije ne bude lista čekanja, a da u većim bolnicama one budu znatno smanjene - rekao je Lončar.\n- Na nedeljnom nivou ćemo pratiti kako se to odvija i kako teče plan koji smo zamislili da uradimo - dodao je ministar.\nZlatibor Lončar Ministar zdravlja liste čekanja operacije\n09:37 Društvo 19\nLONČAR: Uslovi rada na klinikama neće zaostajati za bolnicama u Evropi!


OO PDP GRADIŠKA ODRŽAO VEČERAS U NOVOJ TOPOLI JAVNU TRIBINU | Nova Topola-Windhorst\nOO PDP GRADIŠKA ODRŽAO VEČERAS U NOVOJ TOPOLI JAVNU TRIBINU\n23/05/2016 miro\tKomentariši\nStranke Saveza za promjene spremne su da nastave dalje sa protestima ukoliko vlast u Republici Srpskoj ne ispuni zahtjeve od 14.maja, rekao je predsjednik Partije demokratskog progresa Branislav Borenović na večerašnjoj javnoj tribini PDP-a – “Srpska mora bolje”, održanoj u Novoj Topoli.\n“Stranke Saveza za promjene su zajedno s građanima odlučile da kažu dosta je ali i da pruže priliku vladajućim u Republici Srpskoj da radi na ispunjenu zahtjeva u narednim sedmicama, a u slučaju ih ne ispune opozicija će se okupiti i još snažnije, na miran i demokratski način, tražiti da se sasvim legitimni zahtjevi građana ispune”, naglasio je Borenović. Na pitanje novinara, da li će se odazvati pozivu predsjednika Republike Srpkse na razgovore u vezi sa odlukom o objavljivanju rezultata popisa u BiH, Borenović je rekao da još nije dobio nikakav poziv. “Jasno smo rekli da su bespotrebni sastanci kod predsjednika Republike u ambijentu u kome se stvara neka vrsta političkih tenzija ali u slučaju da bude određenih zahtjeva za sastancima sa ključnim ljudima iz Republike Srpske u Savjetu ministara BiH nemamo ništa protiv da do toga dođe”, istakao je Borenovi te naglasio da je odluka o objavljivanju popisa vrlo nekorektana prema Republici Srpskoj. Prema njegovim riječima, ključno je pitanje šta sad može da uradi Republika Srpska ako je tačno da je 2012. ili 2013. godine učinjen prenos nadležnosti po kojem je popisna građa sada u vlasništvu Agencije za statistiku BiH i da li je moguće da Republika Srpska izuzme svoju popisnu građu i da objavi popis po metodologiji za koju Srpska smatra da je ispravna, kako je to najavio Dodik.\nSrpski član Predsjedništva BiH, Mladen Ivanić, koji je takođe prisustvovao tribini ove stranke u Novoj Topoli, rekao je da nema ništa protiv da kao član Predsjedništva BiH, još jednom ode na razgovor kod predsjednika Dodika iako smatra da bi sada sastanak trebalo da bude održan kod njega. “Poziv na sastanak još nije stigao, a prije njega je potrebno sagledati šta je mogući izlaz u vezi sa popisom. Najbolje bi bilo da direktor Aagencije za statistiku BiH povuče svoju odluku i da se donese Zakon da se do kraja godine produži rok za objavljivanje popisa i da u tom periodu bude postignut kompromis”, naglasio je Ivanić.\nPredsjednik Opštinskog odbora PDP Gradiška, Milan Švraka, rekao je da je javna tribina u Novoj Topoli bila prilika da građani od najodgovornijih ljudi u politici dobiju odgovore na pitanja u vezi sa trenutnom političkom situacijom u BiH, Republici Srpskoj ali i u samoj opštini Gradiška. Švraka je rekao da će PDP, zajedno sa ostalim strankama iz Saveza za promjene, ponovo podržati kandidaturu aktuelnog načelnika opštine Zorana Latinovića iz SDS-a, od koga su prusutni na javnoj tribini, kako je naveo, mogli da čuju koja je to politička platforma koja će omogućiti daljnji razvoj opštine. Latinović je rakao da je skoro pa izvjesno da će on biti kanadidat za načelnika opštine Gradiška, te da očekuje da će stranke Saveza za promjene uskoro utvrditi i kandidatske liste za odbornike, jer, kako je naglasio, osim cilja da ponovo bude izabran za načelnika žele i da imaju stabilnu većinu u lokalnom parlamentu. Zbog nefunkcionisanja Skupštine opštine i neusvajanja budžeta opštine za ovu godinu, a samim tim i predviđenih sredstava za naredne izbore, lokali izbori u Gradišci, kao i u još nekoliko opština u BiH, sporni su u ovom trenutku, rekao je Latinović. Ipak, Latinović je naglasio da očekuje da će do 1. jula Okružni sud u Banjaluci, na osnovu prijedloga Ministarstva lokalne uprave i samouprave i na bazi zahtjeva opštine Gradiška donijeti prijevremenu mjeru o budžetu za 2016. godinu, u kojem će biti planirana i sredstva za predstojeće lokalne izbore.\nJavnoj tribini PDP-a ”Srpska mora bolje” prisustvovalo je oko 500 mještana Nove Topole.\nPrethodni članakMRAZ UNIŠTIO VOĆNJAKE U LIJEVČE POLJUSljedeći članakŠK „Lijevče“ treći u Drugoj šahovskoj ligi


DAMJANOVIĆ: Podrška otvaranju novih mogućnosti za crnogorske istraživače | Analitika - Informativni Portal\nDAMJANOVIĆ: Podrška otvaranju novih mogućnosti za crnogorske istraživače\nMinistarka nauke dr Sanja Damjanović boravi u Briselu, gdje se danas sastala sa Komesarom za nauku i inovacije Karlosom Moedasom. Cilj sastanka bilo je predstavljanje napretka u oblasti nauke i istraživanja u Crnoj Gori, uspostavljanje novih instrumenata i inicijativa koje će ojačati crnogorski naučno-istraživački sistem, ali i otvoriti nove mogućnosti crnogorskim istraživačima.\nObjavljeno: 11. 05. 2017 - 13:12 Promjenite veličinu teksta: A A A\n-Ministarka Damjanović predstavila je Komesaru Inicijativu za osnivanje međunarodnog Instituta za održive tehnologije na Balkanu. Ona je predočila konkretni idejni naučni koncept instituta i istakla da je svjesna činjenice da EU već godinama traži dobar i ozbiljan projekat koji će na određeni način “oživjeti” Zapadni Balkan i približiti ga ostatku Evrope. Damjanović je apostrofirala važnost ove inicijative, objašnjavajući da je riječ ne samo o projektu koji je važan za Crnu Goru, već čitav Balkan, nevezano u kojoj zemlji regiona će institut biti smješten- saopšteno je Portalu Analitika sa sastanka.\nKomesar Moedas dao je punu podršku ovoj inicijativi, saglasivši se sa ministarkom da EK traži upravo ovakve inicijative, te da je Balkan određeni prioritet u narednom periodu. On je posebnu podršku najavio za program edukacije mladih naučnika, sa kojim bi trebalo početi već naredne godine. Sličan model EK primijenila je u slučaju SESAME projekta, u Jordanu, koji je u značajnom obimu finansiran iz sredstava EU.\n-Sastanak je bio prilika i da se prodiskutuje status Crne Gore u Okvirnom programa za nauku i inovacije H2020, gdje je ministarka Damjanović predočila niz koraka koje je Crna Gora preduzela na putu povećanja učešća, što je jedan od prioriteta. Takođe, Komesar je pohvalio aktivnosti Crne Gore na planu uspostavljanja Strategije pametne specijalizacije, dokumenta koji je od presudnog značaja za dalji razvojni pravac naučne politike u Crnog Gori, jer treba da trasira najuže moguće prioritete, koji će slijediti i razvoja nauke. Ministarka Damjanović danas će razgovarati i sa Jan David Malo-om, direktorom za inovacije i otvorenu nauku- navedeno je u saopštenju.\nTagovi: Sanja Damjanović Karlos Moedas


Nove preporuke oko fizičke aktivnosti i spavanja kod dece - Svet Medicine\ndeca, fizicka aktivnost, medicina, odrastanje, pedijatrija, preporuke, szo, who\nSvetska Zdravstvena Organizacija (SZO, World Health Organization – WHO) izdala je nove preporuke oko fizičke aktivnosti i spavanja kod dece do 5 godina starosti.\nDeca ispod 5 godina starosti moraju da provode manje vremena sedeći ispred TV uređaja, ekrana mobilnih uređaja i tableta, ili vezani u kolicima i dečijim sedištima, moraju da imaju kvalitetan san i da više vremena provode u aktivnoj igri, kako bi zdravo rasli i razvijali se – navodi se u preporukama koje je sredinom aprila ove godine izdala Svetska Zdravstvena Organizacija (SZO).\nRani period detinjstva je veoma bitan i osetljiv period odrastanja, brzog razvoja i vreme kada se porodične vrednosti i obrasci ponašanja prihvataju. Nove preporuke oko fizičke aktivnosti i sna kod dece ispod 5 godina starosti su izdate od strane eksperata SZO, koji su procenjivali neadekvatno vreme spavanja, vreme provedeno sedeći ispred TV ekrana ili vezanih u kolicima i dečijim sedištima. Takođe su upoređivani nalazi vezani za benefite povećanog nivoa aktivnosti. Poboljšanje fizičke aktivnosti, smanjenje sedećeg načina života i obezbeđivanje dovoljnog i kvalitetnog sna kod dece poboljšava njihovo fizičko i mentalno zdravlje i blagostanje, a pomaže u prevenciji dečije gojaznosti i drugim povezanim bolestima koje se javljaju u kasnijim stadijumima života.\nNepridržavanje postojećih preporuka fizičke aktivnosti je uzrok oko 5 miliona smrti među svim starosnim grupama godišnje. Trenutno, oko 23% odraslih I 80% adolescenata nisu dovoljno fizička aktivni. Ukoliko se rano u detinjstvu usvoje zdrave životne navike, adekvatna fizička aktivnosti I kvalitet spavanja, to umnogome pomaže oblikovanju navika kroz detinjstvo, adolescenciju pa i nadalje.\nOno što mi zaista treba do postignemo jeste da se deca vrate igri, u stvari treba da se napraviti kompletan zaokret i to kompletno preusmerenje iz sedećih navika ka što više vremena provedenom u igri, naravno uz dovoljnu količinu sna – ističu u SZO.\nObrazac sveukupne 24-časovne aktivnosti je u sledećem: zameniti produženo sedenje ispred ekrana sa više aktivne igre, ali uz adekvatno i dovoljno sna. Vreme koje se provede u sedenju treba kvalitetno iskoristiti u aktivnostima sa roditeljima koji isključuju aktivnosti vezane za ekrane (TV, mobilni telefon, tablet, računar…), a utrošiti ga vremenom rovedenim u čitanju, pričanju priča, pevanju, sklapanju slagalica – sve to je od izuzetnog značaja za dečiji razvoj.\nPrimena ovih preporuka tokom prvih pet godina života doprinosi dečijem motornom i kognitivnom razvoju i zdravlju.\nPreporuke i smernice kod dece ispod 1 godine starosti:\nFizička aktivnost nekoliko puta tokom dana, naročito igrama na podlozi (npr. podu). Za one koji još nisu dovoljno pokretni, ovo podrazumeva makar 30 minuta u ležećem položaju /na trbuhu/ nekoliko puta tokom dana kada dete ne spava\nMaksimalno sat vremena provedeno u kolicima ili dečijim sedištima. Ne preporučuje se da dete provodi vreme gledajući u ekrane (TV, tablet, mobilni telefon…). Dnevne sedeće periode provoditi u čitanju, pevanju, pričanju priča sa roditeljima.\nIzmeđu 14-17 sati kvalitetnog sna /uključujući i dremanje/ kod dece do 3 meseca; odnosno 12-16 sati od 4-11 meseca života\nPreporuke i smernice kod dece 1-2 godine starosti:\nProvoditi makar 180 minuta u različitim tipovima fizičke aktivnosti bilo kog intenziteta, uključujući umereno do intenzivnu fizičku aktivnost, raspoređenu tokom dana\nMaksimalno sat vremena provedenih vezanih u kolicima i dečijim sedištima ili sedenja tokom dana. Za decu do dve godine starosti ne preopručuje se gledanje u ekrane (gledanje TV, igranje igrica na telefonima i tabletima…); dok za dvogodišnju decu se propuručuje maksimalno sat vremena provedenih u gledanju ekrana (TV, telefoni, tableti…), naravno što manje to bolje. Tokom perioda sedanja vreme traba upotpuniti čitanjem, pričanjem priča tj. vreme provedeno sa roditeljima.\nPreporučeno vreme spavanja je 11-14 sati kavlitetnog sna, uključujući i dremanje\nPreporuke i smernice kod dece 3-4 godine starosti:\nProvoditi makar 180 minuta u različitim oblicima fizičke aktivnosti, makar 60 minuta umerene do intenzivne fizičke aktivnosti, raspoređene tokoom dana, što više to bolje\nMaksimalno sat vremena provedenih vezanih u kolicima i dečijim sedištima ili sedenja tokom dana. Maksimalno sat vremena provedenih pred ekranom (gledanje TV, telefona, tableta). Tokom perioda sedenja i pasivnosti vreme upotpuniti čitanjem i pričanjem priča roditelja\nOko 10-13 sati kvalitetnog sna, uključujući i dremanje